Kenapa Lelaki Di Jepun Berkahwin Dengan Watak Anime?

Pada tahun 2018, dunia dikejutkan dengan tindakan seorang lelaki Jepun iaitu Akihiko Kondo telah mengahwini watak anime yang dikuasakan oleh kecerdasan buatan iaitu Hatsune Miku. Hal ini memberi tamparan hebat kepada wanita yang seringkali mereject lelaki dengan kata-kata yang dangkal seperti “awak terlalu baik untuk saya”.

Persoalannya apa sebab Akihiko Kondo nak berkahwin dengan Hatsune Miku?

Ceritanya begini sejak dari zaman sekolah sehingga bekerja, Akihiko Kondo asyik dibuli oleh orang sekeliling. Tambah menghinakan lagi, Akihiko Kondo sering dipandang rendah oleh wanita. Perkara sedemikian rupa membuatkan keyakinannya semakin merudum sehingga membawa kepada kemurungan.

Namun, kemurungan itu hilang apabila Akihiko Kondo bertemu dengan Hatsune Miku yang pada mulanya digunakan untuk berbual kosong sahaja. Lama kelamaan Akihiko Kondo mula terpikat dengan perwatakan Hatsune Miku. Kehadiran Hatsune Miku telah membuatkan Akihiko semakin dapat kembali kepada kehidupan normal. Malah Akihiko Kondo sudah dapat mengatasi masalah-masalah yang berpunca daripada kemurungan.

Ditambah pula Hatsune Miku beraksi seperti wanita sebenarnya dengan seringkali mengungkap ucapan ketika waktu ingin tidur dan bangun tidur. Jadi perempuan reject banyak kali pun tak apa, cukup dengan watak anime sudah beri kebahagiaan. Itu menjadi sebab terkuat untuk Akihiko Kondo berkahwin dengan Hatsune Miku biarpun ramai ahli keluarganya menentang.

Sekarang ini persoalan paling umum adalah kenapa lelaki Jepun suka berkahwin dengan watak anime? Adakah mungkin wanita cantik di Jepun sedang dalam ambang kepupusan.

Jawapannya adalah kos sara hidup sangat tinggi di Jepun yang membuatkan perkahwinan bagi wanita hanya mimpi basah semata-mata. Hal ini demikian kerana kos sara hidup yang tinggi di Jepun telah memaksa golongan wanita untuk turut bekerja. Jadi mereka tiada masa untuk memikirkan tentang pasangan hidup.

Jika berkahwin pun, mereka hanya menambah beban kewangan ke atas diri sendiri. Ini kerana apabila sudah kahwin pasti akan melahirkan anak. Di sinilah, wanita Jepun perlu buat keputusan sama ada mahu menghantar anak ke pengasuh atau jaga sendiri. Kalau mahu memilih penghantar ke pengasuh, mereka perlu menyediakan wang sekurang-kurangnya $4000. Mahu tak mahu, wanita Jepun terpaksa berhenti kerja untuk menjaga anak.

Bila sudah berhenti kerja, masalah lain pula timbul iaitu pendapatan isu rumah berkurang sehingga menyebabkan mereka tidak mampu untuk bertahan hidup. Senang cerita, wanita Jepun beranggapan, perkahwinan akan menambah bebanan di bahu mereka yang memang sudah sedia tertekan. Jadi, tak payah kahwin dan hidup pun aman tenteram.

Bagi lelaki Jepun, tindakan wanita Jepun ini memberikan bala kepada mereka dan juga negara. Kenapa boleh sampai begitu pula?

Tindakan wanita Jepun ini membuatkan lelaki Jepun berasa sangat sunyi lantaran ketidakmahuan menjalinkan hubungan istimewa. Maka pilihan terbaik yang lelaki Jepun ada tanpa memberi kesan jangka masa panjang hanyalah watak anime sahaja. Kebetulan juga watak anime ini amat senang dikawal dan tidak menjengkelkan sebagaimana perangai sesetengah wanita di luar sana.

Implikasinya, perkara seumpama itu akan memberikan kesan buruk kepada negara Jepun pada masa akan datang. Berkurangnya jumlah rakyat Jepun yang ingin berkahwin menyebabkan kadar kelahiran di Jepun semakin menurun dengan drastik. Di samping itu, kadar populasi warga di Jepun telah meningkat saban tahun. Jika kerajaan Jepun tidak berusaha sehabis baik untuk mengatasi masalah ini, dikhuatiri negara tersebut hanya akan diisi oleh orang-orang tua sahaja.

Kesimpulannya kepada anda semua, jika direject dengan kata-kata hinaan sekalipun jangan sampai terfikir mahu berkahwin dengan watak anime. Buktinya bahawa kamu tidak akan mati lantaran dibunuh olehnya.

RUJUKAN:

Obuno, Y. (2022, Januari 11). What happened to the Japanese man who ‘married’ virtual character Hatsune Miku? The Mainichi. Dipetik daripada https://mainichi.jp/english/articles/20220111/p2a/00m/0li/028000c


Kisah-Kisah Hantu Yang Menguasai Tower Of London

Bagi yang pernah melancong ke United Kingdom, pasti pernah menjejakkan kaki ke salah satu tarikan utama London iaitu Tower of London. Nama saja seperti menara tetapi hakikatnya ia merupakan sebuah kubu pertahanan lama yang dibina semasa era William Si Penakluk (William the Conqueror) sekitar 1066. Selain berperanan sebagai kubu, Tower of London juga merupakan bekas p3njara yang mempunyai sejarah hantunya yang tersendiri.

Disebabkan latar belakangnya penuh berdarah terutama bagi individu yang teraniaya, terdapat banyak hantu orang terkenal menjadikannya sebagai kediaman mereka. Salah satu hantu terkenal yang mendiami Tower of London ialah dua putera bersaudara, Edward dan Richard. Kedua-duanya merupakan putera Raja Edward IV yang dijaga oleh ayahanda saudara mereka, bakal raja Richard III susulan kemangkatan Edward IV pada tahun 1483.

Tetapi bagi Richard III, baginda sememangnya berhajatkan takhta Raja England dan melihat anak saudaranya terutama Edward sebagai 4ncaman. Justeru, tidak hairanlah mengapa Richard III memerintahkan dua bersaudara itu dihantar ke Tower of England, membatalkan upacara pertabalan Edward sebagai raja dan menyakinkan Parlimen bahawa kedua-duanya merupakan anak luar nikah Edward IV.

Selepas berjaya dalam plotnya itu, barulah Richard III ditabalkan sebagai pengganti kekandanya itu. Dengan status mereka sebagai anak tak sah taraf, maka Edward dan Richard tidak layak mewarisi takhta dan menanti masa saja ditamatkan riwayat mereka. Pada tahun 1483, kedua-duanya dikatakan hilang dari Tower of London dan ramai berhipotesis mereka dibvnvh oleh ayahanda saudara mereka atau orang kanannya, Henry Stafford, 2nd Duke of Buckingham.

Tiada siapa tahu nasib yang menimpa mereka sehinggalah sekumpulan tukang kayu menemui sebuah peti kayu yang ditanam di bawah tangga menuju ke sebuah gereja kecil di White Tower pada 1674. Peti kayu tersebut dikatakan mengandungi dua rangka tulang kanak-kanak sekaligus merujuk kepada Edward dan Richard. Raja Charles II menitahkan dua rangka tersebut dimakamkan di Westminster Abbey pada tahun 1678.

Yang pasti, kisah hantu dua bersaudara ini bukan sesuatu yang asing bagi kakitangan dan pengunjung Tower of London. Bagi yang pernah melihat mereka, pasti perasan kelibat Edward dan Richard memakai baju tidur, merasa tersesat dan saling berpegangan antara satu sama lain seolah-olah merasa ketakutan dengan sesuatu, berkemungkinan peristiwa pembvnvhan mereka.

Ya, siapa tidak lupa wanita ini. Asalnya berkhidmat sebagai pengiring Permaisuri Catherine of Aragon (isteri pertama Henry VIII) tetapi kemudiannya menjadi isteri kedua baginda. Dan ramai maklum apabila cubaan Henry VIII menceraikan Catherine dihalang oleh Paus Clement VII, baginda menubuhkan Church of England dan berkahwin dengan Anne Boleyn pada tahun 1533 atas alasan Catherine tidak dapat memberi zuriat lelaki.

Harapan baginda menerusi perkahwinan dengan Boleyn, dapatlah zuriat lelaki yang sah memandangkan sesetengah puteranya merupakan anak tak sah taraf hasil hubungannya dengan ramai perempuan simpanan baginda. Malangnya, satu-satunya cahaya mata perkahwinan mereka ialah bakal ratu Elizabeth I dan hasrat Henry VIII tidak kesampaian.

Disebabkan hal ini, baginda mula memburu cinta Jane Seymour sementara Boleyn pula ditahan di Tower of London atas tuduhan fitnah zina dan sumbang mahram dengan adiknya, George, Viscount Rochford. Pada 17 Mei 1536, Boleyn bersama sekumpulan individu termasuk adindanya, George dihukum p4ncung di situ.

Memandangkan kisah hantu Anne Boleyn amat terkenal di England, terdapat banyak lokasi yang dikatakan dihantui hantunya termasuk Tower of London. Satu kisah terkenal membabitkan hantu baginda ialah kisah Mejar Jeneral J.D Dundas. Pada tahun 1864, Dundas yang ketika itu berpangkat kapten Rejimen R4ifal Ke-60 melihat kelibat seorang pengawal berkelakuan aneh di tingkat bawah dari kuarters rejimen mereka.

Apabila beliau melihat lebih dekat apa berlaku, rupa-rupanya kelibat putih seorang wanita menuju ke arah 4skar berkenaan. 4skar berkenaan cuba men1kam dengan b4yon3t r4ifalnya tetapi tidak berhasil sebelum pengsan. Apabila kes tersebut diketahui pihak atasan, 4skar tersebut diheret ke mahkamah t3ntera dan berpotensi dikenakan hukuman berat.

Namun, keterangan pengawal tersebut ditambah dengan keterangan beberapa saksi lain yang melihat kejadian itu termasuk Dundas menyelamatkannya dari dikenakan hukuman berat.

Bagi Margaret Pole, kisahnya di Tower of London berlaku berikutan kesilapan percaturan puteranya, Reginald Pole yang mahu menjatuhkan Henry VIII bagi pihak Vatican yang berfahaman Roman Katolik. Reginald dijadikan ejen penggerak usaha mereka menjatuhkan kerajaan yang cenderung ke arah Protestan pimpinan baginda dan menggantikannya dengan raja yang menyokong gerakan Roman Katolik.

Mengikut plot Exeter Conspiracy yang berlaku pada tahun 1530-an, Henry VIII didakwa akan digantikan oleh sepupu pertama baginda, Henry Courtenay, 1st Marquess of Exeter. Dan semua ini didedahkan menerusi koresponden surat antara Reginald dengan keluarga Courtenay dan keterangan adik Reginald, Geoffrey. Akibatnya, Pole bersama beberapa tokoh terlibat ditahan di Tower of London.

Akibat pendedahan plot tersebut dan Reginald masih lagi berada di luar negara, Henry VIII membalas d3ndam terhadap seluruh keluarga Pole dan ahli konspirasi yang terlibat. Mereka bukan saja dihukum bvnvh malah semua gelaran kehormatan dan harta dimiliki termasuk tanah mereka dirampas.

Dalam kes Pole, baginda dihukum p4ncung tetapi semasa hukuman hendak dijalankan, beliau enggan berlutut. Akibatnya, kapak yang digunakan pertanda semasa hukuman mengenai bahagian bahunya sekaligus menyebabkan Pole cuba melarikan diri. Si pertanda terpaksa mengejar dan menghayun kapaknya beberapa kali sebelum beliau akhirnya m4ti di kawasan laman Tower Green.

Kelibat hantunya bukan cerita baru dan pada setiap hari ulang tahun kem4tiannya, hantu Pole akan kembali dan mengulangi adegan babak-babak akhir kehidupannya di kawasan laman berkenaan. Dan mengikut sesetengah saksi, ada yang melihat bayang kapak gergasi jatuh di kawasan berkenaan.

Semaa Elizabeth I menaiki takhta pada tahun 1558, antara isu utama yang menyelubungi pemerintahan baginda ialah siapa bakal menjadi pengganti baginda seterusnya. Salah satu nama yang dicanang ialah Arbella Stuart, sepupu baginda. Namun, nama baginda ditolak oleh Sir Robert Cecil dan bapanya, Lord Burghley dengan kedua-dua penasihat Elizabeth lebih cenderung kepada James VI dari Scotland.

Berikutan statusnya sebagai pewaris takhta, bukan sekali Arbella diperkenalkan ramai calon atas pelbagai alasan seperti membeli sokongan golongan Roman Katolik England (putera-putera Alexander Farnese, Duke of Parma) atau mendapat sokongan James VI (Ludovic Stuart, 2nd Duke of Lennox). Tetapi semua rancangan yang dikemukakan berakhir dengan kegagalan.

Akhirnya, Arbella memilih berkahwin secara rahsia dengan suaminya William Seymour, 2nd Duke of Somerset pada tahun 1610. Namun, perkahwinan tersebut tidak disenangi oleh James VI kerana baginda melihat ini sebagai satu usaha untuk menyingkirkan baginda. Justeru apabila mendapat tahu kedua-duanya cuba melarikan diri, Arbella ditahan dan dip3njarakan di Tower of London manakala William pula berjaya melarikan diri ke Flanders.

Arbella tidak bersua lagi dengan suaminya dan m4ti dalam tahanan pada tahun 1615 sama ada sebab hilang selera makan atau dir4cun. Yang pasti, sesiapa yang pernah menghuni biliknya tidak pernah merasa aman dan merasakan diri mereka dihantui oleh hantunya. Salah seorang penghuni wanita pernah menceritakan dia merasakan dirinya dic3kik oleh lembaga seorang wanita.

Apabila Edward VI menyedari dirinya bakal menemui ajal pada tahun 1553, baginda menamakan sepupunya Jane Grey sebagai pengganti. Grey dipilih kerana baginda berfahaman Protestan seperti Edward VI dan dilihat akan meneruskan polisi yang digubal baginda sebelum ini. Tetapi beberapa hari selepas itu, Mary Tudor yang berfahaman Katolik dan kekanda Edward VI mahukan takhta yang sama.

Ini mendorongnya membentuk satu pasukan di East Anglia dan berjaya menggulingkan pengganti adinda tirinya itu. Akibatnya, Grey yang berusia 16 tahun ketika itu dan suaminya Lord Guildford Dudley dip3njarakan di Tower of London sebelum dihukum p4ncung pada 12 Februari 1554. Mary I berbuat demikian bukan sekadar menghapuskan ancaman terhadap takhta baginda tetapi juga membalas d3ndam tindakan keluarga Grey yang menyertai Pemb3rontakan Wyatt.

Bagi yang pernah berkunjung ke Tower of London, pasti pernah mendengar kisah hantunya membawa kepalanya yang dip4ncung seperti yang disaksikan seorang pengawal pada tahun 1957. Biasanya, kelibat hantu Grey dilihat pada hari-hari menjelang ulang tahun kem4tiannya. Manakala kelibat hantu suaminya yang menangis teresak-esak boleh dilihat di Beauchamp Tower.

Selepas kemangkatan Mary I, pemerintahan England kembali ke tangan Protestan, satu visi yang tidak disenangi golongan Roman Katolik. Salah seorang yang bangkit menentang ialah Guy Fawkes menerusi plotnya, The Gunpowder Plot. Mengikut rancangan, mereka mahu mel3tupkan Parlimen, menyingkirkan James I dan meletakkan seorang raja berfahaman Katolik.

Bagi menjayakan rancangan tersebut, Fawkes akan bersembunyi di bahagian bawah tanah Parlimen dan menyalakan api pada bahan l3tupan yang mencukupi untuk memusnahkan bangunan tersebut. Malangnya, rancangan tersebut diketahui pihak berkuasa dan dia ditahan di Tower of London sebelum dis3ksa bagi memaksanya mendedahkan ahli plot gila tersebut.

Akhirnya, Fawkes mengaku terdapat beberapa orang lagi yang terlibat dalam The Gunpowder Plot dan kesemua yang terlibat ditahan serta disabitkan bersalah atas tuduhan mengkhianat. Hukuman yang menanti mereka lagi sadis iaitu dig4ntung sampai hampir m4ti, dip3nggal dan semua anggota badannya dik3rat sebelum diletakkan di empat penjuru England sebagai peringatan keras kepada mana-mana pihak yang cuba melakukan perkara sama.

Fawkes dan rakan-rakannya kemudian menjalani hukuman pada 31 Januari 1606 dan seperti dijanjikan, semua bahagian m4yat mereka diletakkan di empat penjuru negara itu sebagai amaran kepada mana-mana yang cuba berlaku khianat. Bagi pengawal dan pengunjung Tower of London, jika mereka terdengar bunyi jeritan dari ruang bawah tanah kompleks berkenaan, mereka tahu suara siapa iaitu hantu Fawkes.

Tower of London dan Sir Walter Raleigh tidak boleh dipisahkan. Ini kerana semasa hayatnya, Raleigh pernah dip3njarakan beberapa kali di situ semasa era Elizabeth I dan James I sebelum dijatuhi hukuman m4ti semasa era baginda. Kali pertama beliau dip3njarakan ialah pada tahun 1592 sebagai balasan berkahwin dengan salah seorang dayang Elizabeth I, Elizabeth Throckmorton tanpa izin baginda sebelum dibebaskan pada tahun 1593.

Raleigh sekali lagi dip3njarakan pada tahun 1603 kerana dikatakan terlibat dalam rancangan Main Plot iaitu menyingkirkan James I dan menggantikannya dengan sepupu baginda, Arbella Stuart. Plot ini dikatakan direncanakan oleh Raleigh dan Henry Brooke, Lord Cobham serta dibiayai oleh musuh ketat England, Sepanyol. Beliau dipenjarakan selama 13 tahun sebelum dibebaskan pada tahun 1616.

Syarat pembebasannya mudah saja, Raleigh diarah mengetuai ekspedisi pencarian El Dorado yang menjadi obsesinya selama bertahun-tahun. Tetapi James I memberi amaran ekspedisi tersebut mestilah tidak melanggar Perjanjian London 1604, perjanjian damai yang dimeterai antara England dan Sepanyol. Malangnya, ekspedisi tersebut yang menjadi kunci hukuman m4ti Raleigh.

Sebaik tiba di Saint Tome, Venezuela pada tahun 1617, pasukan ekspedisi yang diketuai orang kanannya, Lawrence Keymis meny3rang kedudukan Sepanyol di situ sekaligus melanggar syarat yang dikenakan James I. S3rangan tersebut turut menyaksikan anak kesayangan Raleigh iaitu Walter atau Wat terbvnvh dalam pert3mpuran tersebut.

Akibatnya, sudahlah terpaksa pulang dengan tangan kosong tetapi terpaksa menanggung derita kehilangan anak tersayang. Sebaik pulang, Raleigh ditahan buat kali ketiga atas kesalahan khianat dan menjalani hukuman m4ti pada 29 Oktober 1618.

Berikutan banyak menghabiskan masa di Tower of London, tidak hairanlah sesetengah pengawal dan pelancong dapat melihat kelibatnya sekitar kompleks berkenaan. Antara tempat yang dikatakan hantu Raleigh muncul ialah Bloody Tower, tempat beliau pernah dip3njarakan semasa era Elizabeth I dan James I.

Jika hantu ini ada, pintu-pintu biliknya dikatakan terbuka secara sendiri dan kadang-kadang hantunya dilihat dalam keadaan dibelenggu. Seorang isteri pengawal menceritakan bahawa hantu Raleigh pernah menyentuhnya semasa berada dalam bilik air. Tidak mustahil ia sebenarnya ekspresi marah Raleigh terhadap Elizabeth I kerana mem3njarakannya.

Selepas Henry V mangkat pada tahun 1422, puteranya yang berusia enam bulan Henry VI diangkat sebagai pengganti. Ini disusuli pertabalannya sebagai Raja Perancis menggantikan nendanya, Charles VI sekaligus menjadikannya satu-satunya Raja England yang pernah ditabalkan sebagai Raja Perancis.

Tetapi personalitinya yang pemalu dan mengelak konflik menyebabkan dirinya tidak disukai ramai. Selain bergelut menangani isu dalaman yang melanda England dan Perancis ketika itu, baginda turut bergelut dengan isu kesihatan mental. Ini mengakibatkan P3rang Saudara Inggeris tercetus pada tahun 1459 dan W4r of the Roses menyaksikan ramai pihak dari belah York dan Lancaster berusaha merebut takhta.

Henry VI dua kali menduduki takhta dan kedua-duanya berakhir apabila pengganti baginda, Edward IV menyingkirkannya. Baginda dikatakan mangkat pada malam 21 Mei 1471 di Wakefield Tower akibat patah hati selepas mendapat tahu kemangkatan puteranya di medan Pert3mpuran Tewkesbury. Bagaimanapun, ramai mengesyaki Edward IV mengarahkan Henry VI dibvnvh sebelum ditabalkan sebagai Raja England.

Bagi yang pernah berkunjung ke Wakefield Tower, pasti mendengar kisah hantunya muncul pada detik-detik sebelum kemangkatannya. Menurut cerita, hantu Henry VI muncul dan berjalan sekitar menara dalam keadaan murka semasa detik terakhir kehidupannya pada hari ulang tahun kemangkatannya. Apabila jarum jam tepat jam 12.00 tengah malam, hantu tersebut akan menghilangkan diri.

RUJUKAN:

McCann, Erin. (2018). These Are All The Ghosts And Ghouls Haunting The Tower Of London. Ranker. https://www.ranker.com/list/what-ghosts-haunt-the-tower-of-london/erin-mccann


10 Tentera Elit Dalam Sejarah

1) HOUSECARLHuskarl merupakan pengawal peribadi para pemimpin Scandinavia dan England pada zaman pertengahan. Unit elit ini bertindak sebagai pertahanan terakhir bagi individu-individu berkuasa yang mampu mengupahnya. Unit ini dengan mudah berupaya menguruskan sebarang ancaman. Dengan dilengkapi baju besi dan baju gambeson, di samping kapak Dane yang masyhur dan pedang Viking serta perisai bulat, keefisienan housecarl sememangnya tidak ada tandingan.

2) PEGAWAI VARANGIANMiklagard atau Konstantinopel merupakan markas bagi Pengawal Varangian yang berasal-usul dari Viking ini. Mereka berkhidmat untuk maharaja-maharaja Empayar Byzantine. Memandangkan dunia politik pada masa itu lazim menyaksikan insiden pembunuhan, maka pahlawan-pahlawan Viking ini diberikan bayaran yang lumayan untuk melindungi maharaja.

Dengan dilengkapi senjata dan perisai terbaik yang mampu ditawarkan oleh Empayar Byzantine, mereka telah berjaya melindungi beberapa orang maharaja selama bertahun-tahun di samping menundukkan sejumlah pemberontakan, mengancam musuh-musuh politik dan memperkukuhkan barisan tentera dalam pelbagai pertempuran dan peperangan yang menagih penglibatan mereka.

3) DRUZHINAMembawa maksud rakan komrad dalam kebanyakan bahasa Slavic, mereka secara asasnya merupakan sekumpulan rakan yang diupah oleh seseorang pembesar Slavic. Mereka dilengkapkan dengan senjata dan perisai yang ringan. Selepas pembesar tersebut menyandang kedudukan yang tinggi sebagai knyaz, raja atau tsar, druzhina juga akan menaiki status kebangsawanan dan digelar sebagai boyar. Boyar sangat sinonim sebagai veteran perang. Pada tingkat darjat ini, mereka menggunakan senjata dan perisai terbaik yang terdapat di wilayah-wilayah Kievan Rus dan Novgorod.

4) PUTERA-PUTERA BOYARBangsawan muda ini lazim mempamerkan semangat yang tinggi untuk membuktikan kemampuan mereka di medan perang. Mereka dipanggil sebagai putera-putera boyar. Mereka dilengkapi dengan baju lamellar dan gambeson, serta sebilah kapak dan sebentuk perisai bulat. Mereka sememangnya layak mewarisi legasi kecemerlangan bapa mereka di medan tempur. Oleh kerana itu, mereka turut diberikan baju zirah khas berserta topeng yang tercantum dengan topi perisai.

5) LONGBOWMEN (Pemanah Busur Panjang)Berkemungkinan unit ini merupakan yang terkuat dalam pasukan tentera Inggeris. Mereka kebiasaannya merupakan pemburu dan petarung yang kemudiannya dikerah untuk berkhidmat sebagai tentera. Longbowmen diberikan busur panjang (senjata yang memberi nama pada unit mereka), baju gambeson sebagai perlindungan dan pedang pendek untuk kegunaan dalam pertarungan jarak dekat. Berbekalkan daya penglihatan yang tajam, tubuh badan yang sasa, serta kemahiran memanah yang cukup terlatih, unit ini berhasil mencetuskan huru-hara kepada musuh-musuh England.

6) PENEMBAK TARBIL GENOADianggap sebagai unit kebanggaan Republik Genoa, penembak tarbil (crossbow) dilengkapi dengan zirah rantai dan baju gambeson. Selain itu, mereka turut diberikan tarbil dan sebilah pedang pendek serta perisai Pavise. Semasa berada di medan tempur, mereka lazimnya dipimpin oleh golongan bangsawan Genoa. Unit ini dianggap sebagai pertahanan dan penyerang terbaik yang dimiliki oleh pasukan mereka.

7) LANDSKNECHTInfantri upahan elit ini berkhidmat untuk Empayar Suci Rom. Mereka merupakan unit yang bertanggungjawab meraihkan kemenangan demi kemenangan bagi pihak empayar. Landsknecht dilengkapi dengan baju besi yang ringan dan berwarna-warni, sesuai dengan keadaan di mana mereka perlu menghayun pedang dua-tangan Messer dan Zweihander secara bebas dan lincah. Dianggap sebagai veteran perang yang banyak terlibat dalam pelbagai kempen peperangan, unit ini merupakan antara yang paling mahal dalam senarai tentera Empayar Rom Suci, memandangkan nyawa mereka hanya singkat sesuai dengan peranan penting dan berbahaya yang mereka galas di medan perang.

8) HUSSARHussar merupakan tentera barisan hadapan yang berjaya menghalang gempuran Muslim-Uthmaniyah dari terus memasuki dunia Eropah, sekaligus dianggap sebagai penyelamat agama Kristian. Mereka merupakan sebuah unit kavalri ringan yang dilengkapi dengan tombak dan baju lamellar. Selain itu, mereka turut dikenali dengan tali pinggang yang diperbuat daripada haiwan eksotik serta sayap pada badan belakang mereka yang diperbuat daripada bulu helang dan gagak. Unit ini seringkali berjaya mengawal rentak pertempuran sekaligus memenanginya.

9) CONQUISTADORSPara penakluk ini dipengaruhi oleh rasa tamak yang kemudiannya mendorong mereka untuk menghantar koloni ke Dunia Baru. Mereka dilengkapi dengan pedang dan senjata api. Lengkap dengan baju besi serta kemahiran berperang (bermain pedang dan membedil musket), mereka merupakan unit yang bertanggungjawab menamatkan sejumlah ketamadunan dunia.

10) JANISARIDunia Kristian di Balkan jatuh ke dalam cengkaman Uthmaniyah. Menerusi polisi cukai darah yang dikenakan, Uthmaniyah mengerah pemuda-pemuda yang sihat tubuh badan agar berkhidmat dalam pasukan tentera sekaligus membentuk unit yang pada hari ini dikenali sebagai Janisari. Berbekalkan senjata terbaik dan baju besi ringan serta kemahiran mengendalikan senjata api, unit hamba elit ini tidak hanya membenarkan Empayar Uthmaniyah menjamin kekuasaan ke atas wilayah-wilayah naungan mereka, malah  malah untuk memperluaskan lagi jajahan takluk empayar tersebut. DIOLAH DAN DITERJEMAHKAN DARI:

Alcibiades. (5 Disember 2017). 10 Elite Units In Medieval Ages. About History.https://about-history.com/10-elite-units-in-medieval-ages/


Kalau Ada Bencana Alam, Macam Mana Kita Nak Survive?

Tak kira masa atau tempat, musibah bencana berlaku di mana-mana. Ia boleh berlaku dalam pelbagai bentuk seperti keganasan, bencana alam dan kerosakan infrastruktur penting. Dan ia seharusnya tidak dipandang enteng begitu saja. Contoh paling mudah, bah besar yang melanda sebahagian kawasan negara kita beberapa tahun lepas. Dianggarkan kerugian dialami negeri-negeri yang terlibat ialah RM1 billion membabitkan pelbagai sektor seperti pertanian dan pengangkutan. Jadi, apa tips atau hacks yang mungkin berguna dalam situasi sebegini?

Sumber:


Ratu Himiko: Ahli Sihir Yang Memerintah Jepun

Ratu Himiko adalah pemerintah wanita dari daerah pra-Jepun awal politik yang dikenal sebagai Yamatai (nama yang berikan oleh orang cina) yang diyakini terletak di wilayah utara, (Kyushu zaman sekarang).

Wilayahnya telah diamati oleh orang Cina sebagai tidak memiliki lembu, kuda, harimau, harimau bintang, kambing biri-biri atau burung gagak, dan itu dicatat bahawa warganegara Ratu Himiko dikenal pasti melalui tatu yang dicacah pada wajah.

Ratu Himiko pernah menikah meskipun tercatat rekod sejarah memiliki seorang putera yang membantu segala urusan negara dan misi diplomatik yang termasuk menjaga hubungan dengan kerajaan China Wei (220-265).

Hal ini dicatat bahawa Ratu Himiko memiliki 1000 petugas wanita, dan hanya ada satu orang yang bertanggung jawab untuk mengubah almari pakaiannya dan memberikan makanan padanya, dan bahwa ia jarang dilihat di depan umum.

Banyak diceritakan hubungan Ratu Himiko dengan negara China tercatat dalam ‘’ Wei Three Kingdoms Chronicles (Wei zhi) ‘’ , ditulis oleh Chen Shou antara tahun 280-297 oleh Chen Shou dan kemudian digunakan sebagai rujukan dalam sejarah, Tiga Kerajaan Sanguozhi, dan berdasarkan laporan yang dibuat oleh utusan China dikirim ke kawasan utara Kyushu antara tahun 239 dan 248.

Hal ini tertulis bahawa Permaisuri Himiko adalah seorang Ratu ahli sihir yang mengawal rakyat yang mencakup lebih dari 100 komuniti dengan lebih dari tiga puluh dari golongan masyarakat dan mencatatkan penduduk keseluruhan penduduk ‘’ Wa ‘’ (sebutan nama negara jepun oleh orang cina) , yang ” diduduki dirinya dengan sihir dan ilmu sihir menyihir orang-orang.” harfiah diterjemahkan menjadi ‘ Orang Kecil ‘.

Sementara beliau mungkin tidak dikawal oleh rakyatnya melalui kemampuan sihir, Ratu Himiko itu jelas tampak hingga oleh mereka sebagai pemimpin spiritual.

Chen Wei Shou zhi diambil dalam rujukan Hou Han shu, tapi satu elemen kunci berbeza antara catatan. Di Wei zhi memberi anggapan Ratu Himiko sebagai pemimpin rakyat dan mensasarkan hubungan antara kedua-dua negara. Dalam perananan Hou Han shu, Ratu Himiko yang diganti dengan ‘ Raja Wa ‘ dan ratusan masyarakat dicatat sebagai telah diperintah oleh raja-raja terpisah dengan posisi turun-temurun.

Hal ini menyajikan kemungkinan bahwa Ratu Himiko mungkin tidak lebih dari seorang pemimpin agama dan sebagai penghubung untuk orang-orang China berfungsi di dalam negeri Raja memerintah. Selain itu beberapa ahli sejarawan percaya bahwa sifat kebudayaan Jepun pada saat penulisan Hou Han shu mungkin telah mempengaruhi penyajian teks buku (misalnya penggunaan ‘ Raja’ bukan ‘ Ratu ‘ ) dan itu juga penting untuk dicatat bahawa Chen shou masih hidup dizaman Ratu Himiko memerintah dan sementara penulis Hou Han shu yang jelas menggambarkan catatan pada rujukan sejarah.

Seperti tercatat dalam Wei zhi, pada 238 masehi Ratu Himiko mengirimkan utusan Nashonmi (seorang bangsawan) dan bebrapa orang lain untuk mengunjungi wilayah negara China iatu Tai-fang di mana mereka diminta untuk melanjutkan perjalanan bertemu Maharaja dengan memberi penghormatan (160 hamba seperti yang dicatat dalam Hou Han shu).

Gabernor Liu Xia mengirimkan pengawal untuk menemani mereka. Pada bulan kedua belas tahun yang sama Maharaja mengeluarkan dekrit, dan secara resmi memberi gelaran ‘ Sahabat Wei ‘ dan memberi gelaran ‘ Ratu Wa ’. Perhubungan ini didirikan oleh orang negara China pertama dengan orang-orang Ratu Himiko pada tahun 240 masehi ketika gabernor Gong Zun mengirimkan Ti Zhun, seorang Panglima Pengawal Istana, dengan dengan beberapa orang utusan untuk mengunjungi negara Yamatai.

Ketika ditanya asal-usul mereka dengan kedutaan Wei, rakyat Wa mengaku sebagai keturunan Raja Taibo Wu, seorang tokoh sejarah yang mendirikan kerajaan Wu pertama sekitar lembah sungai Yangtze di China .

Ratu Himiko meninggal dunia pada tahun 248 masehi tanpaa sebab yang tidak diketahui. Ketika Ratu Himiko meninggal seorang raja digantikan di atas takhta, tapi tetapi rakyat Wa tidak menyukai, dan lalu dibunuh. Ketika Itu hanya seorang kerabat Ratu Himiko, seorang gadis berusia tiga belas tahun dengan nama Iyo, ditempatkan di atas takhta.

Perkara ini tercatat dalam sejarah alternatif bahawa seorang raja suku anumerta bergelar Maharaja Shujin , telah melancarkan penentangan terhadap Ratu Himiko baik atau penggantinya , akhirnya menakluk negara Yamatai dan menggantikan budaya dan undang-undang wanita (pemerintah terdahulu) dengan undang-undang lelaki, terletak di wilayah tengah jepun.

Selain China, rakyat Ratu Himiko juga mengadakan hubungan dengan negara-negara Korea dan bahkan beliau mengirimkan utusan kepada Raja Adalla Silla Mei (Negara Shilla) pada tahun 172 masehi. Dalam Nihonshoki, catatan sejarah Jepun, diketahui bahawa Ratu Himiko sebenarnya permaisuri Jingu Kogo, ibu dari Maharaja Ojin, namun banyak sejarahwan tidak bersetuju dengan kesimpulan ini.


P*rang 30 Tahun: Katolik VS Protestan

Eropah merupakan sebuah benua yang tidak pernah sunyi dari mencatatkan peristiwa-peristiwa penting dalam kalendar sejarah. Bahkan, orde dunia pada hari ini adalah titik tolak daripada peristiwa yang berlaku di Eropah. Peristiwa seperti WWI dan WWII sudah cukup untuk menggambarkan bahawa Eropah adalah sebuah medan yang sangat penting hingga ke saat ini.

Antara peristiwa yang ramai antara kita terlepas pandang ialah Per4ng 30 Tahun yang berlaku pada abad ke-17 di Eropah Tengah. Sebahagian sejarawan berpendapat bahawa per4ng ini merupakan antara k0nflik paling berd4rah dalam sejarah Eropah dengan mengambil kira jumlah k0rban, kemampuan teknologi serta kesan signifikan yang berlaku selepas per4ng tamat.

Per4ng ini menggambarkan kemuncak k0nflik ketegangan yang berlaku antara mazhab Katolik dan Protestan yang mula mendominasi Eropah sejak gerakan Reformation. Pada awalnya, per4ng ini berlaku atas faktor agama. Namun lama-kelamaan faktor politik dan kuasa menjadi asbab utama yang menyebabkan hampir seluruh Eropah terlibat dalam kancah peper4ngan.

Punca Peper4ngan

Perdamaian Ausburg 1555 yang dimeterai antara Empayar Suci Rom (Katolik) dan Liga Schmalkaldic (Protestan) telah mengurangkan ketegangan antara kedua-dua mazhab ini. Bukan itu sahaja, pada 1609 Rudolf II bersikap toleransi terhadap penganut Protestan dalam wilayah baginda melalui Letter of Majesty.

Namun segalanya berubah apabila Ferdinand II menaiki takhta. Baginda telah membatalkan Letter of Majesty yang diumumkan oleh Rudolf II dengan memaksa penganut Protestan bertukar kepada Katolik. Tindakan baginda ini dilihat sebagai melanggar Perdamaian Ausburg dimana perjanjian tersebut secara jelas mengiktiraf kebebasan beragama.

Defenestration of Prague

Sebagai tindak balas, penduduk wilayah Bohemia (Austria dan Republik Czech hari ini) yang majoritinya Protestan telah mula member0ntak. Pada 23 Mac 1618, mereka telah bertindak melempar wakil kerabat Ferdinand II keluar tingkap dari bangunan berketinggian 21 meter.

Ajaibnya, wakil tersebut masih hidup dan para agamawan Katolik mendakwa itu merupakan tanda Tuhan menyelebahi penganut Katolik. Peristiwa ini menandakan bahawa Bohemia telah memulakan gerakan pemberontakan mereka. Atas faktor agama, Bohemia yang merupakan antara wilayah Empayar Suci Rom (ESR) telah mengisytiharkan per4ng terhadap Ferdinand II.

Per4ng 30 Tahun ini bermula pada tahun 1618 dan berakhir pada 1648. Sejarawan membahagikan konflik panjang ini kepada empat fasa; Pemberot4kan Bohemia, Penglibatan Denmark, Penglibatan Sweden dan Penglibatan Perancis. K0nflik ini pada mulanya hanya bersifat domestik dan dipengaruhi faktor agama, namun lama-kelamaan segalanya berubah menyebabkan perang berlarutan selama 30 tahun.

Pemberontakan Bohemia

Bohemia bukanlah sebuah kuasa yang ampuh dalam melawan ESR. Oleh itu Bohemia giat meminta bantuan negeri-negeri Protestan dalam menghadapi ESR. Pada tahun 1619, Frederick V telah ditabal menjadi Raja Bohemia. Ketika ini, kuasa-kuasa besar Eropah lain mengambil sikap neutral memandangkan skala k0nflik masih bersifat setempat. Mereka menganggap ini merupakan masalah dalaman ESR.

Di pihak Ferdinand II, baginda telah meminta bantuan sepupunya, Philip IV yang memerintah Sepanyol dalam menghadapi pember0ntakan. Pakatan Protestan turut meminta bantuan ketenter4an dari Turki Uthamniyyah dengan syarat mereka membayar ufti tahunan kepada sultan. Hasilnya, pakatan yang telah dibentuk antara puak Katolik dan Protestan telah menyebabkan berlakunya peper4ngan brutal.

Pada 8 November 1620, tenter4 pimpinan Frederick V telah bertempur dengan tenter4 Ferdinand II dalam per4ng yang dikenali sebagai Pertempur4n White Mountain. Frederick V mengalami kekalahan teruk dalam pertempur4n ini. Fasa pertama ini melihatkan kemenangan berpihak kepada Katolik. Hal ini kerana Ferdinand II memiliki bantuan yang besar dari pakatan Liga Katolik Barat (German, Belgium dan Perancis).

Penglibatan Denmark

Denmark merupakan wilayah Protestan yang terletak di utara ESR. Sebelumnya, Denmark bersama negeri Protestan yang lain seperti England dan Scotland menyokong perjuangan Belanda untuk keluar dari penjajahan Sepanyol. Pemberontakan Bohemia telah berjaya mencuri perhatian seluruh Eropah. Raja Denmark ketika itu iaitu Christian IV telah mengambil keputusan untuk menyertai perang dan berpihak kepada Protestan.

Pada mulanya, Ferdinand II dengan kekuatan ketenteraan yang ampuh hampir berjaya dalam menghapuskan pemberontakan. Baginda telah berjaya menghimpit pakatan Protestan hingga ke timur dan utara Austria. Namun, k0nflik berlarutan di sebelah Barat apabila Christian IV memberi bantuan kepada negeri Protestan.

Walaupun Denmark dibantu oleh tenter4 Scotland, pakatan Protestan masih gagal dalam menewaskan tenter4 Ferdinand II. Akibatnya, utara Eropah telah berjaya ditakluki oleh Ferdinand II. Perlu diingatkan bahawa ESR pada masa ini merupakan kuasa dominan yang menguasai Eropah. Maka fasa penglibatan Denmark memperlihatkan kekalahan berterusan kepada pihak Protestan dan kemenangan bagi pihak Katolik.

Penglibatan Sweden

Pada 1630, Raja Sweden iaitu Gustavus Adolphus telah membawa negerinya ke dalam kancah peper4ngan dengan berpihak kepada Protestan. Baginda merupakan seorang yang berpegang teguh kepada ajaran Lutheran. Gustavus Adolphus juga dikenali sebagai Bapa Peper4ngan Moden dimana baginda telah memperkenalkan taktikal baru dalam medan pertempur4n.

Dengan penyertaan Sweden dalam peper4ngan, ia telah menyaksikan banyak kawasan Katolik telah dirampas. Pakatan Protestan juga telah berjaya mencatatkan banyak kemenangan penting. Antaranya kemenangan penuh bermakna yang dimenangi oleh Gustavus Adolphus dalam Pertempuran Breitenfield. Ketika ini, Perancis telah memberi bantuan kewangan kepada Sweden dalam menghadapi ESR.

Walaupun Perancis merupakan negeri Katolik, ia mengambil keputusan untuk berpihak kepada Protestan. Mengapa hal ini berlaku? Di sinilah faktor agama tidak lagi memainkan peranan penting dalam menyebabkan k0nflik. Perancis dan kerabat Habsburg yang memerintah ESR dan Sepanyol merupakan seteru utama di Eropah.

Perancis yang tersepit antara ESR dan Sepanyol berpendapat mereka perlu berpihak kepada Protestan bagi mengekalkan keseimbangan kuasa di benua Eropah. Perancis tidak mahu kerabat Habsburg menjadi terlalu berkuasa dimana jika perkara tersebut terjadi, pasti akan mengancam kedaulatan Perancis pada masa akan datang.

Penglibatan Perancis

Kemangkatan Gustavus Adolphus dalam Pertempur4n Lutzen pada 1632 telah menjadi titik tolak kepada kekalahan bersiri yang dialami Sweden. Akhirnya pada 1635, Sweden menarik diri daripada kancah peperangan. Hal ini telah memaksa Perancis untuk memainkan peranan yang lebih aktif dalam menghadapi ESR.

Kekalahan Sweden telah menyebabkan termeterainya Perdamaian Prague yang menandakan pengunduran Saxony. Perancis tidak bersetuju dengan terma perjanjian tersebut dan mengisytiharkan perang terhadap ESR. Maka bermulalah episod buku bertemu ruas. Perancis di pihak Protestan dan ESR di pihak Katolik.

Ketika fasa inilah diperlihatkan betapa brut4lnya peper4ngan antara dua pihak. Ketika inilah berlakunya hukuman gantung beramai-ramai, pemburuan ahli sihir dan ramai juga yang terk0rban akibat penyakit. Terdapat sesetengah kawasan yang kehilangan lebih 66% daripada populasi akibat per4ng ini.

Siri peperangan yang sengit telah berlaku antara Perancis dan ESR. Ada kalanya Perancis menang, ada kalanya ESR menang. Perancis masih tidak dapat menewaskan angkatan Ferdinand II sehinggalah kem4tian baginda pada 1637. Angkatan Habsburg di Sepanyol juga masih gigih dalam memerangi Perancis dan sempat menyer4ng Paris pada tahun 1636.

Dalam tahun-tahun yang seterusnya, kedua-dua pihak menemui jalan buntu. Dua-duanya tetap teguh, sama kuat dan tidak mahu beralah. Hinggalah pada 1640, orang Portugis telah mula memberontak terhadap pemerintah Sepanyol dan menuntut kemerdekaan. Hal ini telah menyebabkan Sepanyol berada dalam krisis dalaman seterusnya melemahkan sokongan terhadap ESR.

Pertempuran Prague 1648

Dalam keadaan ESR yang semakin lemah, Sweden kembali menyertai per4ng pada tahun 1642 bagi pihak Protestan. Pada tahun berikutnya, Denmark pula kembali menyertai per4ng tetapi kali ini ia berpihak kepada ESR. Perancis mencatatkan beberapa kemenangan besar dalam pertempur4n dan ini menandakan ESR semakin melemah dan tidak mampu lagi menahan ser4ngan.

Sweden membuat percubaan pada tahun 1645 dengan menyer4ng Vienna namun gagal merampas kota tersebut dari ESR. Hanya pada tahun 1648, tercetusnya Pertempuran Prague di mana ia merupakan peper4angan signifikan terkahir dalam Per4ng 30 Tahun. Dalam pertempur4n ini, Sweden telah berjaya menaw4n Istana Prague dari ESR dan merampas banyak karya seni.

Ketika ini, ESR hanya meliputi kawasan sekitar Austria sahaja, menandakan kuasa tersebut telah tewas dalam per4ng penuh berd4rah ini.

Perdamaian Westfalen 1648

Akhirnya pada tahun 1648, semua pihak yang terlibat dalam peper4angan telah memeterai Perdamaian Westfalen. Perjanjian ini menandakan berakhirnya Per4ng 30 Tahun, atau secara tepatnya 29 tahun, 11 bulan, 3 minggu dan sehari. Hasil daripada perjanjian ini, Sepanyol kehilangan penguasaan ke atas Portugal dan Republik Belanda, di mana ia telah memerdekakan kedua-dua negara tersebut. Bukan itu sahaja, perjanjian ini juga memperuntukkan kuasa autonomi yang lebih banyak kepada wilayah bekas jajahan ESR.

Legasi Per4ng

Peper4ngan yang cukup panjang ini telah meninggalkan bekas yang cukup dalam bagi dunia Eropah khususnya. Para sejarawan percaya bahawa Per4ng 30 Tahun ini telah menjadi titik tolak kepada kemunculan semangat nasionalisme dan membawa ke arah pembentukan negara bangsa. Perdamaian Westfalen juga telah melahirkan konsep bahawa rakyat sesebuah negara tertakluk kepada negara itu sendiri.

Ia merupakan asas kepada undang-undang antarabangsa yang kita lihat pada hari ini. Kesan yang paling radikal adalah kemerosotan kuasa gereja dalam hal-hal kenegaraan. Gereja tidak lagi berpengaruh dalam pemerintahan negara dan kerajaan harus menghormati hak rakyat untuk mengamalkan agama masing-masing. Dari sinilah konsep sekularisme bercambah dengan suburnya ke seluruh benua Eropah.

Bukan itu sahaja, per4ng ini telah mewujudkan sentimen dan sikap prejudis yang melampau dalam kalangan masyarakat Eropah. Mereka akan bersangka buruk terhadap kelompok yang berbeza etnik dan agama. Bahkan keadaan ini boleh dilihat hingga ke hari ini dimana wujudnya sikap rasisme dan nasionalisme melampau.

Per4ng 30 Tahun ini juga mencatatkan k0rban yang sangat besar. Dicatatkan jumlah k0rban akibat per4ng ini lebih besar berbanding jumlah k0rban Per4ng Saudara Amerika dan Perang Napoleon.

Per4ng ini juga mengakibatkan kem4tian 1.4% populasi dunia, manakala WWI memakan nyawa 1.7%. Sedangkan Per4ng 30 Tahun tidak mempunyai teknologi setanding WWI, tetapi k0rbannya begitu besar. Ini menggambarkan betapa brut4lnya perang ini.

RUJUKAN:

Thirty Years’ W4r. https://www.history.com/topics/reformation/thirty-years-w4r

Entrance Into The Thirty Years’ W4r. https://www.britannica.com/biography/Gustav-II-Adolf/Entrance-into-the-Thirty-Years-W4r

Feature History – Thirty Years’ W4r. https://www.youtube.com/watch?v=Ej7eFLgFzN4&t=247s


Sisa Binaan Pasar Dimana Baginda Rasulullah SAW Pernah Berniaga Dulu!

Jika kita membaca sirah Nabi Muhammad S.A.W ataupun kisah masyarakat jahiliah di Mekah, pasti kita akan pasti akan terdengar tentang pasar atau souq. Pasar ini berfungsi sebagai tempat untuk masyarakat di Mekah melakukan aktiviti jual-beli dan perniagaan.

Sesungguhnya pada zaman moden, bangunan-bangunan dimana Arab Jahiliyah meniaga ni sudah tidak wujud lagi. Malah tinggalan daripada pasar-pasar era jahiliah dan zaman awal Islam juga sukar untuk ditemui. Ditambah lagi dengan pembangunan Mekah yang semakin pesat untuk menampung jemaah haji setiap tahun, semakin mustahil tapak-tapak pasar lama akan ditemui.

Walau bagaimanapun, baru-baru ini pasukan penyelidik Arab Saudi telah menemui pasar purba iaitu Souq Habasha di Mekah. Paling menarik sekali adalah Souq Habasha merupakan pasar terpenting ketika era jahiliah dan awal Islam. Di sinilah tempat ribuan peniaga dan pelanggan menjalankan aktiviti jual beli.

Souq Habasha ini agak berbeza sedikit dekat sebahagian pasar yang wujud ada era itu. Sebab Souq Habasha hanya dibuka 8 hari sahaja dalam setahun. Kebiasaannya Souq Habasha akan mula beroperasi pada hari pertama sehinggalah hari kelapan bulan Rejab. Souq Habasha dikatakan hanya beroperasi sampai tahun 813 sebelum ditinggalkan begitu sahaja.

Tambah lagi memeranjatkan adalah pihak Arab Saudi percaya Souq Habasha antara pasar yang pernah dikunjungi Rasulullah S.A.W. Malah sebelum menerima wahyu, Rasulullah S.A.W pernah berniaga di sana. Semua ini dipercayai disebutkan di dalam Al-Sīra al-Nabawiyya Nabi Muhammad. Bermakna penemuan Souq Habasha sangat penting bagi Arab Saudi khasnya dan umat Islam amnya.

Persoalannya macam mana pihak penyelidik Arab Saudi boleh menjumpai Souq Habasha?

Penyelidikan untuk mengesan Souq Habasha ini telah bermula sekitar 40 tahun yang lepas. Ketika itu mereka telah mengesan beberapa laluan yang sesuai digunakan oleh manusia, haiwan dan kenderaan bagi menentukan kawasan sebenar pasar purba.

Nak lagi mudah, kebiasaannya pasar-pasar purba dekat Semenanjung Arab ni terletak berdekatan dengan sumber air, tempat yang kerap hujan dan miliki sedikit tumbuhan. Senang cerita nak kesan pasar-pasar purba ni, pergi je cari dekat kawasan oasis ataupun wadi.

Setelah penelitian dibuat, pihak penyelidik Arab Saudi berjaya menemui Souq Habasha yang terletak di Wadi Qanuna. Kawasan wadi agak sesuai untuk dijadikan pasar sebab terletak di kawasan rendah yang miliki sumber air dan sedikit tumbuhan. Wadi Qanuna juga dikelilingi oleh pergunungan Al-Durbat, pergunungan Al-‘Irm dan pergunungan Al-‘Irm.

Jadi pasukan penyelidik ni cuba mencari lokasi sebenar Souq Habasha selama bertahun-tahun sebelum berjaya menjumpai. Apabila sudah jumpa, Arab Saudi bertekad untuk menjalankan lebih banyak kajian untuk mengetahui apa yang berlaku di Souq Habasha semasa era jahiliah dan awal Islam.

Apabila semua ini selesai, Arab Saudi mahu menghidupkan kembali Souq Habasha sebagai pasar yang akan menjual pelbagai barangan. Mungkin juga Arab Saudi akan cuba ikut amalan asal Souq Habasha iaitu dibuka selama 8 hari sahaja untuk setahun. Secara tak langsung, Soua Habasha akan menjadi tarikan pelancong yang berkunjung ke Arab Saudi.

Kesimpulannya, sebarang penemuai ataupun tinggalan daripada era jahiliah dan Rasulullah S.A.W perlulah dijaga dengan baik. Semua ini penting agar menjadi iktibar ataupun pengajaran di masa hadapan.

RUJUKAN

Arab News. (2023, Februari 8). Souq from life of Prophet Muhammad located in Makkah. Dipetik dariada https://www.arabnews.com/node/2247426/saudi-arabia

Ganot, S. (2023, Februari 9). Ancient Souq Habasha discovered in Mecca region of Saudi Arabia. The Media Line. Dipetik daripada https://themedialine.org/mideast-daily-news/ancient-souq-habasha-discovered-in-mecca-region-of-saudi-arabia/

Khalid Elsawi. (2023, Februari 9). Souq from Prophet Muhammad (PBUH) time located in Makkah. The Peninsula. Dipetik daripada https://thepeninsulaqatar.com/article/09/02/2023/souq-from-prophet-mohammed-time-located-in-makkah

Sakina Fatima. (2023, Februari 10). Saudi scientific team able to locate Habasha market from life of Prophet. The Siasat Daily. Dipetik daripada https://www.siasat.com/saudi-scientific-team-able-to-locate-habasha-market-from-life-of-prophet-2523781/


Manuskrip Voynich Yang Mencabar Pengetahuan Sejarawan Dunia

Sejarah sebenarnya penuh dengan misteri. Salah satu misteri adalah Manuskrip Voynich, yang mengandungi mesej begitu pelik lagi menggerunkan. Tiada siapa tahu bila manuskrip ini ditulis.

Ikut anggaran, ia ditulis sekitar abad ke-15 barangkali di Itali (Stolte, 2011). Namun ia ditemui pada tahun 1912 oleh seorang pengumpul buku lama bernama Wilfrid Voynich (dinamakan sempena beliau).

Voynich meluangkan seumur hayatnya untuk menterjemah kandungan manuskrip ini. Satu muka surat pun beliau tidak berjaya. Kenapa?

Kerana kandungannya penuh dengan teks dan lukisan yang tiada siapa tahu asal-usul. Bahasa yang digunakan juga sangat pelik. Bukan bahasa Inggeris. Bukan bahasa Latin. Bukan bahasa Rusia (skrip Cyrillic).

Saban zaman, Manuskrip Voynich menjadi buah mulut orang ramai – cendekiawan, penafsir kod (codebreaker) dan peminat misteri, masing-masing dengan hipotesis tersendiri.

Lukisan Seribu Satu Kepelikan

Memandangkan sistem tulisannya tidak diketahui, para sarjana mencuba nasib untuk mengenal pasti makna kandungan melalui lukisan.

Mereka cuba tengok lukisan yang terbahagi pada enam topik – herba, astronomi, astrologi (rawatan mandian), kosmologi, perubatan dan resepi.

Satu masalah timbul: semua topik tidak lengkap. 28 bahagian buku sudah hilang, sekali gus menyukarkan proses mereka nak faham kandungan (Schwerdtfeger, 2004). Sejarawan tidak dapat mengenal pasti tumbuh-tumbuhan yang dilukis untuk faham rawatan herba dicadang buku.

Lukisan yang difahami seperti wanita-wanita tidak berpakaian dalam tab mandi pula tidak membawa sebarang makna. Wanita-wanita ini sedang bermandi dalam tab yang berhubung dengan segala paip. Jadi topik herba dan balneologi terpaksa diketepikan.

Astrologi dan kosmologi pula sudah ketinggalan zaman. Ilmunya tidak lagi membawa sebarang kerelevanan untuk ditakwil zaman sekarang… sudahlah perbincangan mengenai Alam Semesta dilukis dengan “pulau” dan “highway” di alam bintang.

Jejakan Sejarah

Terdapat juga sejarawan yang mempertikai ketulenannya. Ada yang berpendapat Manuskrip Voynich ini adalah hasil fiksyen ditulis Wilfrid Voynich sendiri.

Namun ramai cuba menjejaki garisan masanya, dengan harapan dapat merungkaikan misteri. Universiti Arizona menggunakan teknik radiokarbon dan menemui kertas manuskrip ini dibuat antara 1404 hingga 1438.

Pihak sejarawan dapat mengenal pasti yang pemilik pertama adalah Georg Baresch, seorang ahli alkimia dari Prague. Baresch cuba mendapatkan bantuan cendekiawan Jesuit bernama Athanasius Kircher yang mengaku berjaya terjemah hieroglif Mesir Purba.

Dua surat dihantar kepada Kircher. Sebab ini yang sejarawan dapat kenal pasti Baresch sebagai pemilik pertama dalam rekod.

Namun mereka yakin manuskrip ini ada pemilik sebelum Baresch. Di sini mereka tersekat. Kerana tiada rekod langsung. Kalau ikut hipotesis, manuskrip ini pernah dibeli Maharaja Rudolf II dengan harga 600 ducat (AS$122,000 nilai hari ini kalau ikut kadar emas Februari 2023).

Mengetepikan Hipotesis Fiksyen

Sumber yang dirungkaikan saintis dan sejarawan terlalu kuat untuk berpegang pada dasar fiksyen. Jadi Universiti Alberta pernah menggunakan AI untuk menafsirkan manuskrip ini dengan algoritma khas. AI ini mempunyai kemahiran linguistik segala bahasa dan susunan kata.

Selepas analisis, satu apa pun mereka tidak dapat. Hasil kajian AI siap menambahkan kerunsingan saintis. Sampai sekarang mereka cuba melakukan apa yang boleh. Mereka sedang cuba tengok jika tumbuh-tumbuhan dilukis ada di benua-benua lain, seperti Asia Tenggara misalnya.

Segala teori sekarang hanyalah teori. Semakin lama, semakin ramai minat ingin tahu. Namun tidak pelik jika ia kekal dalam makam misteri buat selamaanya… atau memang benar ia fiksyen. Kalau ya fiksyen, ternyata Wilfrid Voynich adalah troll nombor satu di dunia.

Berita baik untuk korang! Buku-buku kami sekarang kami nak bagi diskaun untuk habiskan stok. Ini peluang korang beli di Shopee: https://shopee.com.my/thepatriotsasia

Rujukan:

Schwerdtfeger, E. (2004). Voynich Information Browser.

Stolte, D. (2011, Februari 10). Experts determine age of book ‘nobody can read’. PhysOrg.


Umat Islam Zaman Dulu Guna Muzik Rawat Penyakit Mental

Kaedah merawat sakit depresi (ماليخوليا=malikhulia) atau sakit jiwa yang lebih kronik di sisi ahli falsafah Islam.

Rasail Ikhwan al-Sofa (kurun ke-4 H): ada sejenis muzik yang digunakan di hospital ketika waktu sahur untuk meringankan rasa bosan dan sakit. Banyak penyakit yang sembuh dengannya.

Khitot al-Sham: dalam satu dokumen manuskrip wakaf sebuah hospital di Syria suatu ketika dahulu, rawatan orang gila dengan cara memandikan mereka, pakaikan baju bersih, dibawa bersolat, didengarkan bacaan al-Quran oleh qari yang merdu suaranya, dan dibiarkan menghirup udara segar

Mereka juga didengarkan bunyi-bunyi alam yang sedap dan muzik-muzik yang merdu. Selain itu, diletakkan juga wangian dan dibawakan penyanyi dan alat-alat muzik.

Al-Razi di dalam al-Hawi fi al-Tibb: Ubat terbaik bagi orang yang depresi (malikhulia) adalah menyibukkan dirinya dengan hal-hal yang wajib dilakukan untuk memperoleh manfaat atau mengelak bahaya dan mudarat. Ia juga diubati dengan cara bermusafir (melancong) dan berpindah.

Sebab depresi adalah mempunyai banyak masa lapang dan berfikir berkenaan hal yang telah lalu yang tidak boleh diubah atau hal akan datang yang belum pasti terjadi esok hari. Jadi, ubatnya adalah sibukkan fikiran dengan pekerjaan.

Jika dia tidak bersedia untuk melakukan kerja, maka dengan cara memancing, main chess, minum-minum kopi atau seumpamanya, bernyanyi, bersukan. Yang penting apa-apa sahaja yang mengalihkan fikirannya dari banyak berfikir.

Ibn Sina di dalam al-Qanun fi al-Tibb: Orang yang depresi wajib sibukkan diri dengan apa-apa sahaja, mendengar lagu dan alat muzik atau selainnya. Yang penting jangan duduk sorang-sorang. Dia berpaling dari berfikir hal-hal yang menekan jiwa; itulah ubat sebenar penyakitnya.

Kesemua pandangan ini dinukil dari pengamal perubatan dan ahli falsafah Islam. Boleh jadi kajian baru mempunyai dapatan yang lebih tepat. Semoga bermanfaat.

Artikel dinaikkan selepas mendapat izin penulis asal, Zainulislam.


Ini Punca Orang Barat Lagi Tinggi Dari Orang Asia

Semakin meningkat dewasa, kita sama-sama perasan tiga benda takkan naik: harga barangan, berat badan dan ketinggian fizikal. Tentang harga barangan jangan serius sangat (aku pun tengah panas hati). Tentang berat badan tu betul sebenarnya. Penimbang yang salah. Pasal ketinggian fizikal ini yang masalah. Semua kena mengaku memang takkan naik selepas mencapai takat. Walau bagaimanapun, cuba tengok garisan dalam graf dibawah:

Memang betul. Ketinggian individu takkan naik. Ketinggian populasi lain cerita. Turun-temurun Eropah lebih tinggi untuk dibandingkan dengan nenek moyang mereka. Dulu kala ketinggian 183 sentimenter dianggap “tinggi gila”; sekarang sekadar “tinggi biasa”. Malah lelaki ketinggian 170 sentimeter kena tanggung macam-macam cemuhan (shortie, dwarf, peanut, stumpie, Hershey’s Kiss dsb.) kalau di Barat. Apa yang saintis perasan adalah: ketinggian bangsa-bangsa Barat meningkat 11 sentimeter dalam masa 100 tahun (Hatton, 2011).

Memahami Trend Peningkatan

Amerika Syarikat wajar dijadikan contoh dalam perbincangan ini. Populasi mereka menikmati trend peningkatan bermula tahun 1910. Dalam masa 60 tahun, purata ketinggian Amerika Syarikat naik daripada 167-172 sm (1920) ke 172-177 sm (1970). Namun trend ini terhenti sejak 1970-an, yang mana sampai hari ini purata mereka sekitar 177 sm sahaja.

Untuk pengetahuan semua, faktor ketinggian memainkan peranan besar dalam pembangunan masyarakat. Kalau ketinggian manusia meningkat secara bergenerasi, itu tandanya kualiti makanan kena pada cara. Kualiti makanan mempengaruhi masyarakat secara individu dan generasi. Dari segi individu, manusia lebih berpendidikan dan berpeluang menikmati gaji tinggi; manakala secara generasi pula, manusia bertambah tinggi (NCD-RisC, 2016).

Teori Yang Terbukti

Umumnya ramai di Malaysia menyangka bangsa-bangsa Barat lebih murah rezeki bab ketinggian. Namun tanggapan ini ternyata tidak betul. Selepas Perang Dunia Pertama, kualiti hidup Amerika Syarikat terjejas teruk angkara The Great Depression. Ramai tidak cukup makan dan hasilnya jelas dalam statistik. Populasi tetap meningkat tinggi… tetapi berbeza untuk dibandingkan dengan zaman pasca-Perang Dunia Kedua. Selepas 1940-an, populasi Amerika Syarikat bertambah tinggi begitu cepat – jelas membuktikan kecekapan pemerintahan gandingan Roosevelt/Truman dan Eisenhower/Nixon. Sekadar makluman, empat figura ini adalah punca Amerika Syarikat menjadi gagah perkasa.

Rahsia ketinggian mereka adalah makanan yang berkualiti. Kerana itulah rahsia ketinggian bangsa Jepun dan Korea. Bangsa China dulu panggil Jepun “wo” (pendek). Walau bagaimanapun, bangsa Jepun naik daripada purata 1.5 meter ke 1.7 meter selepas Perang Dunia Kedua.

Realiti mula berbeza selepas bangsa Jepun merenung pemakanan mereka. Dulu semua pakat makan sayur dengan susu saja. Selepas 1940-an, bangsa Jepun membina semula dan kekal makan makanan yang sama. Tetapi mereka mengutamakan ikan dan daging lembu setiap hari. Sumber protein dikatakan menguatkan daya pemikiran dan meningkatkan ketinggian (Grasgruber, et al., 2016).

Itu cerita Jepun. Korea Selatan lagi dahsyat. Sekitar 1920-an, ketinggian populasi mereka sekadar 160 sentimeter saja. Sekarang purata ketinggian Korea Selatan ada dalam 175 sentimeter. China juga didapati semakin panjat tangga ketinggian. Ketiga-tiga negara Asia ini mengikuti resam Barat iaitu makanan berkualiti.

Maka hujahnya jelas: orang Eropah lagi tinggi daripada orang Asia. Tetapi itu cerita dulu. Sekarang jurang ketinggian semakin rapat. Eropah juga mempunyai kelebihan geopolitik. Bukan main bangsa-bangsa Eropah buat onar di Asia suatu masa dahulu, sekali gus menafikan hak makanan berkualiti pada warga-warga tempatan. Namun sekali lagi, itu cerita dulu.

Yang penting sekarang adalah dasar pemakanan. Tidak melampau untuk cakap Malaysia agak ketinggalan dalam bab ini. Banyak benda kena buat untuk memastikan semua rakyat dapat menikmati protein yang cukup. Cuba tengok Canada misalnya. Populasinya lebih kurang saja dengan Malaysia. Tetapi harga ayam mereka sekitar $7.87/kilogram. Daging lembu Angus (halal) pula $19.78/kilogram.

Ikan terlalu rambang kerana banyak jenis tetapi harganya tidak lari jauh daripada ayam dan lembu. Purata gaji pekerja baru mereka? $4,279 sebulan.

Kalian tahu berapa gaji kalian. Kalian juga tahu berapa harga ayam, daging dan ikan di tempat kalian. Persoalan saya mudah: rasa-rasa setimpal tak gaji dengan sumber protein? Kalian dipelawa balas di komen. Ini belum lagi kita bicara harga susu.

RUJUKAN:

Grasgruber, P., et al. (2016). Major correlates of male height: A study of 105 countries. Economics & Human Biology. 21: 172-195.

Hatton, T. (2011, Ogos 5). How have Europeans grown so tall? Vox EU.

NCD-RisC. (2016). A century of trends in adult human height. eLife. 5: e13410.


Pandemik Yang Berlarutan Selama 15 Juta Tahun

Pandemik Covid-19 sememangnya merupakan pandemik moden yang dahsyat. Bermulanya sekitar akhir tahun 2019 di wilayah Wuhan di China, kini ia merupakan ancaman global. Malah untuk langkah-langkah pencegahan drastic seperti lockdown dan sebagainya. Di Malaysia juga, ancaman pandemik Covid-19 telah menyaksikan beribu-ribu kes. Ditambah pula dengan kemunculan varian baru hasil mutase virus tersebut, sememangnya tidak dinafikan betapa dahsyat virus Covid-19.

Tetapi pandemik Covid-19 serta pandemik-pandemik dahulu seperti SARS, Spanish Flu dan Black Death amatlah seketika jika dibandingkan dengan pandemik yang pernah melanda bumi 33 juta tahun dahulu ketika zaman Oligocene. Menariknya pula, dahsyatnya pandemik ini kerana menurut kajian saintis, pandemik virus ini berlangsung selama 15 juta tahun.

Saintis tahu kewujudan pandemik ini kerana pada tahun 2001, biologis menjumpai kewujudan fosil molecular virus tersebut didalam genom kita sendiri. Tidak mampu untuk dibayangkan betapa kerapnya pandemik tersebut sehingga DNA virus itu sendiri menjadi sebahagian daripada kita.

Diberi nama ERV-FC, ia merupakan sebahagian daripada sisa retrovirus purba yang pernah menjangkiti sel sperma atau ovum. ERV-FC itu sendiri sebahagian dari Endogenous Retrovirus (ERV). Kita akan tertanya-tanya, macam mana sisa DNA virus masuk ke dalam genom kita ?

Retrovirus sememangnya menjangkiti dengan memasukkan genomnya ke dalam genom kita dan melalui proses itu, retrovirus akan mula menghasil virus-virus melalui replikasi. Namun begitu, untuk virus terus tertanam dalam genom perumah amatlah sukar kerana situasi yang diperlukan perlu berlaku pada masa yang betul dari segi integrasi virus ke dalam DNA sel sperma atau ovum perumah tanpa menyebabkan sel tersebut mati atau tidak berfungsi kepada perlunya sel tersebut menjadi subur dan membolehkan ERV disebarkan kepada generasi seterusnya. Malah virus tersebut juga perlu terus menerus menyebarkan DNAnya ke generasi seterusnya meskipun organisma perumah sentiasa berevolusi dan beradaptasi.

Menariknya, selama berjuta-juta tahun, kejadian yang jarang berlaku ini berlangsung cukup kerap untuk meninggalkan rekod fosil virus dalam DNA kita. Malah ERV sangat biasa, dianggarkan sebanyak 8% genom manusia terdiri daripada ERV, malah ia 4 kali lebih tinggi dari dari genom gene yang ciptakan protein kita. Pendek kata, dari segi konten DNA, kita 8% virus dan 1-2% gene. Lawaknya kita lebih virus dari gene sendiri.

Fosil DNA viral susah untuk digambarkan kerana kebanyakan jujukan mereka telah mengalami banyak mutasi dan telah dirombak melalui evolusi organisma perumah menyebabkan mereka berserpihan dan sukar untuk dikenal-pasti. Namun untuk kes ERV-Fc, jujukan virus tersebut menceritakan kisah pandemik global purba yang telah menjangkiti pelbagai spesies organism.

Pada tahun 2016, sekumpulan Biologis dari Boston College berupaya mencantumkan semula sejarah virus purba tersebut. Melalui genom 50 spesies mammalia, separuh daripadanya memiliki fosil DNA virus ERV-Fc dalam genom mereka. Menariknya (atau dahsyatnya) jangkitannya bukan berlaku sekali tetapi berkali-kali secara bebas menjangkiti spesies berlainan dan DNA virus tersebut tetanam dalam genom perumah berkali-kali.

Sebagai contoh, dalam 12 mammalia yang dikaji termasuk manusia, beruang panda dan anjing, kesemuanya memiliki lebih dari satu jujukan genetik ERV-Fc yang berbeza. Hal ini memberi gambaran terdapat banyak jangkitan yang berlaku secara bebas oleh strain virus-virus berbeza apabila ia berevolusi sambil merebak ke serata dunia di kesemua benua kecuali Australia dan Antartika. Menggunakan teknik yang dinamakan molecular clock beserta dengan pembentukan susur galur strain virus dari berbagai-bagai spesies mammalia, saintis mendapati virus tersebut berasal ketika 33 juta tahun dahulu dalam era Cenozoic dan berlangsung selama 15 juta tahun.

Jadi virus ERV-Fc itu virus apa sebenarnya? Untuk menjawab soalan tersebut, saintis mengkaji struktur genetic virus tersebut dengan membandingkannya dengan virus moden yang terdekat dan mendapati virus ini merupakan sebahagian daripada kumpulan genus virus purba yang dipanggi Gammaretrovirus. Kini, kumpulan tesebut termasuklah virus Murine leukimia dalam tikus dan virus Feline leukemia dalan kucing. Dan salah satu implikasi yang paling biasa dari kumpulan virus ini adalah oncogenesis iaitu pembentukan barah kanser, memberikan kemungkinan bahawa ERV-Fc menyebabkan kesan yang sama, iaitu menyebabkan barah kanser.

Dan sepertimana banyak kajian yang dijalankan kini membolehkan lebih banyak spesies genom dijujukan, kemampuan kita untuk menguraikan sejarahnya akan bertambah mantap kerana ERV-Fc hanyalah salah satu dari banyak lagi fosil-fosil viral dalam DNA kita. Tanpa rekod tersebut dalam genom kita, kita tidak akan akan tahu kewujudan pandemik zaman purbakala ini. Malah serpihan fosil virus purba bukan boleh menbantu kita memahami kisah silam malah juga membantu kita memahami bagaimana virus-virus baru merebak. Kerana hakikatnya pandemik virus sememangnya sebahagian dari sejarah kehidupan di Bumi. Suka atau tidak, pandemik juga merupakan sebahagian dari masa hadapan kita.

RUJUKAN


True Cross: Relik Suci Agama Kristian

Kisah penyaliban Nabi Isa a.s merupakan teras kepada kepercayaan penganut Kristian hari ini. Tetapi tidak ramai tahu, banyak gereja berlumba-lumba mendapatkan relik kayu salib itu pada zaman dahulu dengan harapan ia dapat menarik lebih ramai orang berkunjung ke gereja mereka. Relik ini dipanggil sebagai True Cross.

Mengikut kisah Legenda Emas yang dikarang Jacopo de Voragine, salib ini dikatakan diambil daripada tiga batang pokok yang dipanggil sebagai Pokok Belas Kasihan (Tree of Mercy) yang ditanam Nabi Syith a.s. Dalam satu riwayat lain, ia dikatakan diambil daripada sebahagian pokok Khuldi, pokok di mana buahnya dimakan Nabi Adam a.s dan isterinya Hawa sehingga mereka dikeluarkan daripada syurga. (Voragine, 2018)

Menurut Voragine, ia kemudiannya tumbuh sehingga era Nabi Sulaiman a.s. Dalam versi lain, pokok ini muncul pada era baginda menerusi tongkat Nabi Musa a.s di mana ia ditanam oleh ayahanda baginda, Nabi Daud a.s di Jerusalem. Ia kemudiannya ditebang dengan tujuan dapat dijadikan sebagai tiang Haikal Sulaiman tetapi ia tidak sesuai digunakan untuk tujuan berkenaan.

Dalam versi lain, selepas beberapa abad, ia ditebang dan digunakan sebagai bahan binaan untuk sebuah jambatan kayu. Ia digunakan untuk memudahkan perjalanan Ratu Balqis dari negeri Saba semasa dalam perjalanan bertemu dengan Nabi Sulaiman a.s. Dalam perjalanan, baginda tiba-tiba terjatuh dan mendapat petanda Tuhan.

Dalam pertemuan itulah, Ratu Balqis memberitahu Nabi Sulaiman a.s bahawa perjanjian yang termeterai antara Tuhan dengan orang Yahudi akan digantikan oleh satu kumpulan baru. Bimbang ia akan membawa kepada kemusnahan kaum Yahudi, baginda memilih menanam kayu tersebut. (Voragine, 2018)

Kayu tersebut kemudiannya digunakan sebagai kayu salib untuk Nabi Isa a.s dalam peristiwa penyaliban baginda sebelum ditemui semula oleh St. Helena, bonda kepada Maharaja Constantine pada abad keempat Masihi.

Tetapi versi ini berbeza dengan versi-versi gereja lain. Bagi Gereja Ortodoks Timur, mereka percaya True Cross sebenarnya dihasilkan daripada tiga jenis kayu iaitu cedar, pain dan sipres. Manakala satu versi lain mengatakan ia berasal daripada tiga batang pokok milik Nabi Lut a.s 3dan digunakan semasa proses pembinaan haikal. Semasa Raja Herod membina semula haikal, kayu-kayu ini telah dikeluarkan dan dibuang sebelum digunakan semula sebagai salib.

Semasa ditemui oleh Helena dan Biskup Jerusalem, Macarius, mereka mendapati terdapat tiga buah salib yang ditanam berhampiran dengan lokasi makam Nabi Isa a.s. Dan ini mengundang perdebatan dalam kalangan orang Kristian ketika itu mana satu sebenarnya True Cross.

Bagi menenangkan keadaan, Macarius meminta seorang wanita yang menghidap penyakit sopak untuk menyentuh setiap salib. Beliau memberitahu sekiranya wanita tersebut pulih selepas menyentuh mana-mana salib yang dinyatakan. Menurut Sozomen dan Socrates Scholasticus, wanita tersebut pulih daripada penyakit yang dialami. Tambah Scholaticus, sebahagian kayu salib dan paku yang digunakan semasa proses penyaliban dibawa ke Constantinople agar dapat dijadikan sebahagian daripada topi besi dan tali kekang kuda Constantine. (Schaff, 2011)

Sejak itu, ia kemudiannya dipamerkan secara berkala di Gereja Holy Sepulchre. Semasa Egeria melawat Jerusalem pada 380-an, ramai penganut Kristian berusaha mendekati True Cross sehingga ke satu tahap menggigit atau mencuri serpihan salib tersebut. Ini memaksa pihak gereja meletakkan dua orang paderi sebagai pengawal relik berkenaan semasa mereka melihat True Cross dengan lebih dekat. (McGowan & Bradshaw, 2018)

Bagaimanapun, salib ini kemudiannya dicuri dari Jerusalem oleh angkatan Parsi pada tahun 614 sebagai sebahagian daripada kempen pe.ra.ng Parsi-Rom yang sudah berlanjutan selama beberapa abad. Ia kemudiannya berjaya dirampas semula oleh Maharaja Heraclius pada 628 di mana ia ditempatkan di Constantinople sebelum dipulangkan ke Jerusalem pada 630. (Treadgold, 1997)

Begitupun, ramai meragui sama ada True Cross yang dipulangkan itu benar-benar tulen. Ini kerana menurut Profesor Constantin Zuckerman dari Ecole Pratique des Hautes Etudes, Paris melihat ia sebagai helah Heraclius untuk meraih kemenangan politik dan mengukuhkan kedudukannya sebagai maharaja Rom Timur. (Zuckerman, 2013)

Menjelang tahun 1009, pentadbir Gereja Holy Sepulchre terpaksa menyembunyikan True Cross selepas al-Hakim bi Amrillah mengarahkan semua gereja di Mesir dan Palestin dimus.na.hkan. Ia hanya dibawa keluar selepas ten.te.ra Salib berjaya menakluk kota Jerusalem pada tahun 1099. Setiap kali pihak Salib mengadakan ekspedisi keten.te.raan di luar, True Cross akan dibawa bersama mereka. (Runciman, 2005)

Mereka menyangka dengan membawa True Cross bersama, ia menjadikan mereka kebal. Bagaimanapun, Salahuddin al-Ayyubi memecah mitos tersebut dengan menewaskan mereka di Hattin pada 1187. Sejak itu, ramai pemimpin Kristian Eropah termasuk Raja Richard the Lionheart cuba membawa pulang True Cross melalui cara rundingan tetapi tidak berhasil. (Davids et al., 2003)

30 tahun selepas itu, pemerintah Ayubiyyah iaitu al-Kamil cuba menawarkan True Cross sebagai tukaran kepada menghentikan kepungan di Damietta. Bagaimanapun, harapan pihak Kristian tidak kesampaian apabila ia tidak ada. Ini sekaligus menunjukkan pihak Ayubiyyah langsung tidak mempunyai relik suci tersebut dan kali terakhir ia dilihat ialah di Damsyik, Syria. (Madden, 2014)

Jadi, apakah True Cross ini wujud? Ia bergantung kepada gereja mana yang memiliki relik ini. Ini kerana terlalu banyak gereja mendakwa mempunyai serpihan True Cross sehingga memeningkan kepala penganut Kristian sama ada relik tersebut tulen atau tidak. Perlu diingat, pada Zaman Pertengahan terutama pada abad ke-11 dan ke-12, aktiviti pemalsuan relik agama giat dijalankan termasuk True Cross.

Mungkin atas sebab lambakan inilah, gereja-gereja yang berfahaman berbeza seperti Protestan mempertikaikan kesahihan True Cross. Salah seorang yang mempertikai ketulenannya ialah John Calvin. Calvin merasa hairan melihat banyak gereja mendakwa mempunyai serpihan True Cross seolah-olah ia seperti sebuah kayu balak yang besar. Beliau percaya kebanyakan dakwaan ini didorong oleh motif kewangan dan mengukuhkan kedudukan sesebuah gereja dalam komuniti.

Dan dengan perkembangan saintifik moden hari ini, dakwaan ini dilihat boleh dibongkar dengan mudah. Misalnya pada 2016, fragmen kayu yang didakwa serpihan True Cross yang disimpan oleh Katedral Most Holy Trinity di Waterford City, Ireland diuji secara saintifik untuk penentuan usia karbon kayu. Hasilnya amat mengejutkan di mana ia berasal dari abad ke-11 dan bukan abad pertama Masihi. (O’Shea, 2016)

Ini mengundang lebih banyak persoalan tentang kesahihan True Cross terutama bagi gereja-gereja yang mempamerkannya. Yang pasti, keputusan kajian ini tidak menghalang pihak gereja daripada terus mempamerkannya kepada kariah gereja mereka.

Sebagai seorang Muslim, kita wajib percaya bahawasanya Nabi Isa a.s terselamat dari peristiwa penyaliban dan digantikan Allah oleh orang lain. Ini berdasarkan firman-Nya dalam ayat 157, Surah an-Nisa mafhumnya:

“Dan juga (disebabkan) dakwaan mereka dengan mengatakan: “Sesungguhnya kami telah membu.n.uh Al-Masih Isa Ibni Maryam, Rasul Allah”. Padahal mereka tidak membu.n.uhnya dan tidak memalangnya (di kayu palang – salib), tetapi diserupakan bagi mereka (orang yang mereka bu.n.uh itu seperti Nabi Isa). Dan Sesungguhnya orang-orang yang telah berselisih faham, mengenai Nabi Isa, sebenarnya mereka berada dalam keadaan syak (ragu-ragu) tentang menentukan (pembu.nu.hannya). Tiada sesuatu pengetahuan pun bagi mereka mengenainya selain daripada mengikut sangkaan semata-mata; dan mereka tidak membu.n.uhnya dengan yakin.”

RUJUKAN:

McGowan, A dan Bradshaw, P. (2018). The Pilgrimage of Etheria. Liturgical Press.

Zuckerman, C. (2013). Constructing The Seventh Century. Ecole Pratique des Hautes Etudes

Ciggaar, K & Teule, H (2003). East and West in the Crusader States. Peeters Publishers. Halaman 38.

O’Shea, J. (2016). Truth revealed about Irish relic of cross on which Jesus was crucified. Irish Central.

Voragine, J. (2018). The Golden Legend. Christian Classics Ethereal Library.

Schaff, P. (2011). Socrates and Sozomenus Ecclesiastical Histories of the Nicene and Post-Nicene Fathers of the Christian Church. Christian Classics Ethereal Library.

Runciman, S. (2005). The First Crusade. Cambridge University Press.

Madden, T. (2014). The New Concise History of the Crusades. Rowman & Littlefield. Halaman 76.


Cimpanzi, Bahasa & Kemampuan Kognitif

Washoe (*sebutan Wa-show) merupakan seekor cimpanzi betina dari Afrika. Washoe merupakan hidupan bukan manusia pertama yang mempelajari tentang bagaimana untuk berkomunikasi menggunakan bahasa isyarat.

Washoe dibesarkan dengan penuh kasih sayang oleh pasangan ahli psikologi Beatrix dan Allen Gardner dan cara ia dibesarkan adalah hampir sama seperti bayi manusia.

Seperti kanak-kanak manusia, Washoe turut mempunyai akses kepada pakaian, sikat, berus gigi, mainan dan buku! (Cimpanzi pun baca buku). Selain itu rutin harian Washoe terdiri daripada aktiviti bermain dan menaiki kereta bersama ‘keluarga angkatnya’.

Pada tahun 1967, Allen dan Beatrix telah memulakan sebuah projek bagi mengajarkan bahasa isyarat (ASL), kepada Washoe di fasiliti Universiti Nevada yang terletak di Reno dan juga di kediaman mereka.

Sebelum ini, projek yang hampir sama pernah dilaksanakan kepada cimpanzi bernama Gua dan Vicki, iaitu dengan mengajarkan cimpanzi untuk bertutur secara lisan seperti manusia. Walau bagaimanapun, projek tersebut gagal.

Beatrix dan Allen Gardner percaya terdapat kepincangan dalam projek tersebut. Oleh kerana cimpanzi tidak mempunyai kebolehan fizikal untuk bertutur. Jadi penyelesaian kepada permasalahan ini adalah dengan mengajarkan cimpanzi bahasa isyarat.

Teknik pembelajaran bahasa isyarat yang digunakan adalah, pengajar akan hanya cuba untuk berkomunikasi menggunakan bahasa isyarat dan bukannya bertutur secara lisan. Ini dilakukan bagi mengelakkan Washoe menjadi terkeliru.

Menariknya, teknik ini juga turut digunakan bagi mengajar bahasa isyarat kepada kanak-kanak manusia yang pekak dan bisu dengan berkesan.

Apabila Washoe berumur 5 tahun, pasangan Beatrix dan Allen Gardner berbuat keputusan untuk memulakan projek yang baru.

Washoe kemudian dipindahkan ke bawah jagaan pasangan Roger dan Deborah Fouts, yang berada di Universiti Oklahoma (Institute of Primate Studies).

Semasa berada di sana, salah seorang daripada penjaga Washoe bernama Kat, mengalami keguguran. Kat kemudian berbuat keputusan untuk mengambil masa dengan bercuti selama beberapa minggu.

Sekembalinya Kat untuk bertugas, Washoe menunjukkan kelakuan seperti ia sedang bersedih, kerana telah ditinggalkan oleh Kat untuk masa yang lama. Kat membuat bahasa isyarat meminta maaf, dan membuat isyarat “bayi saya mati” kepada Washoe.

Washoe yang seakan-akan terkejut setelah mengetahui perkara itu hanya merenung ke arah Kat beberapa ketika sebelum memandang ke bawah.

Seterusnya, Washoe merenung mata Kat kemudian memberi tindak balas dengan bahasa isyarat perkataan “menangis”. Washoe bertindak melalukan jarinya ke pipi sebagai mimik air mata. Washoe kemudian meminta untuk dipeluk Kat.

Washoe juga turut pernah merasai kehilangan 2 ekor anaknya. Seekor daripada anaknya mati sejurus selepas lahir akibat masalah jantung. Manakala seekor lagi mati selepas 2 bulan akibat jangkitan bakteria Staphylococcus.

Kelakuan Washoe yang memahami serta bersimpati terhadap nasib Kat, seakan membuktikan kemampuan kognitif dan emosi yang dimiliki oleh cimpanzi.

Selain itu, dalam peristiwa lain iaitu apabila Washoe ditunjukkan imejnya didalam cermin dan ditanyakan tentang apa yang ia lihat, Washoe menjawab dalam bahasa isyarat “Saya, Washoe.”

Menurut pakar primat Jane Goodall, beliau percaya bahawa ini mungkin menunjukkan sebahagian dari peringkat ‘self awareness’ cimpanzi.

Oh ya, sebagai pengubat luka, Washoe akhirnya diberikan seekor anak cimpanzi berumur 10 bulan untuk dijaga. Menakjubkan apabila Washoe dengan inisiatif sendiri, mengajarkan anaknya bernama Loulis itu bahasa isyarat, walaupun tanpa sebarang arahan atau galakan dari penjaga manusia.

Dalam masa singkat 8 hari sahaja, Loulis telah berjaya membuat bahasa isyarat yang pertama. Kedua-dua ibu dan anak itu seringkali dilihat berkomunikasi dengan bahasa isyarat dan bukan sahaja dari bunyi-bunyian.

Washoe menghembuskan nafasnya yang terakhir pada tarikh 30 Oktober 2007, berumur 42 tahun.


Dajjal Menurut Agama Kristian

Publisiti daripada siri televisyen Messiah telah membuka mata ratusan juta orang di Barat tentang elemen eskatologi versi Islam. Setelah berdekad mendendangkan elemen-elemen versi Kristian, akhirnya suatu pembaharuan telah dibuat yang boleh dikatakan sebuah revolusi kreativiti. Maka dengan 10 episod yang ditayangkan Netflix, banyak kontroversi yang menular terutamanya di Twitter. Watak yang dimainkan Mehdi Dehbi dikatakan sangat sama dengan al-Masih ad-Dajjal.

Memandangkan ramai sudahpun tahu ciri-ciri Dajjal di sisi Islam, maka seharusnya topik dibuka untuk membicarakan versi Kristian pula. Pertama sekali al-Masih ad-Dajjal bukanlah suatu nama. Sebaliknya ia ialah sebuah gelaran yang bermaksud al-Masih (Penyelamat) ad-Dajjal (Penipu). Dalam bahasa Inggeris pula, gelaran ini bermaksud the False Messiah, sangatlah sinonim dengan sebuah identiti yang telah lama dikenali sebagai Antichrist.

Perkataan Antichrist boleh didapati dalam Perjanjian Baharu yang menyebut sebanyak lima kali terutamanya dalam Surah John Pertama dan Kedua. Kesimpulan yang boleh diperolehi daripada kedua-dua surah ini ialah “Antichrist ialah seseorang yang menafikan Bapa dan Anak.” Di kitab-kitab Injil pula, Antichrist tidak disebut. Sebaliknya terminologi pseduokhristos dipakai bagi merujuk “al-Masih Palsu”.

Di ambang akhir zaman, penipuan bertebaran di seluruh dunia. Ramai dikatakan akan menyeru nama Isa sambil menggelar diri al-Masih. Dalam zaman ini, peperangan sentiasa berlaku. Negara menentang negara, menyebabkan kebuluran dan gempa bumi. Apabila dosa bertambahan, cinta sesama manusia mula dingin. Dan di sebalik segala pengkhianatan, nabi-nabi palsu pun timbul untuk menyesatkan ramai (Matthew 24:4-12).

Dalam agama Kristian sendiri, ketibaan Antichrist menandakan akhir zaman yang sebenar (1 John 2:18). Ramai menyebarkan dusta di serata dunia, yang menafikan kedatangan Isa. Golongan ini diklasifikasikan sebagai pendusta yang bersama Antichrist (2 John 1:7). Barangsiapa yang menafikan Isa itu ialah the Christ (al-Masih) pun tergolong dalam kalangan Antichrist juga (1 John 2:22).

Namun ciri-ciri fizikal Dajjal menurut agama Kristian boleh dikatakan sangat berlainan berbanding Islam. Penanda KFR dan mata satu tidak dipetik dalam Kristian.

Sebaliknya seorang Antichrist dipetik akan timbul dari laut dengan 10 tanduk dan tujuh kepala bagaikan harimau bintang berkaki beruang dan bermulut singa (Daniel 7:1-2). Satu kepalanya nampak seperti tercedera parah tetapi kemudian sembuh sepenuhnya, yang mengejutkan seluruh dunia sekaligus menarik perhatian semua untuk mengikutinya (Daniel 7:3). Individu ini kemudian disembah seolah-olah tiada siapa boleh memeranginya (Daniel 7:4). Apabila ia membuka mulut, hanya keangkuhan dan penghujatan sahaja yang keluar. Kedua-dua dosa ini memberikannya kuasa selama 42 bulan (Daniel 7:5).

Kemuncak pengaruhnya selepas merampas kuasa daripada orang-orang beriman ialah sebuah kerajaan yang menaungi semua suku, orang, bahasa dan negara (Daniel 7:7). Semua yang menetap di atas muka bumi menyembahnya (Daniel 7:8). Inilah yang dikatakan Antichrist Laut.

Pada masa yang sama, timbul pula seorang Antichrist di Bumi yang bertanduk dua seperti kambing jantan. Percakapannya manis bagi yang didustai. Tetapi golongan yang beriman mendengarinya bagaikan ngauman naga (Daniel 7:11). Apabila luka parah di satu kepala sembuh, individu inilah yang menghasut supaya semua menyembah Antichrist Laut (Daniel 7:12). Keupayaan Antichrist ini sangatlah dahsyat. Ia berupaya untuk menurunkan api dari langit (barangkali juraian meteor dahsyat ataupun penampakan asteroid sendiri) supaya semua melihat kuasanya (Daniel 7:13).

Antichrist Bumi ini memanggil semua orang tidak kira darjat tinggi atau rendah, kaya atau miskin, bebas atau hamba supaya menerima penanda di tangan kanan atau dahi mereka. Barangsiapa yang tidak memiliki penanda ini diharamkan berjual beli. Dan semua seharusnya ingat bahawa penanda itu ialah angka 666 (Daniel 7:16-18).

Menurut teori konspirasi umum, angka 666 ini dalam bahasa Yunani ialah chi (600), xi (60) dan stigma (6). Memandangkan angka xi mempunyai bentuk yang sama dengan perkataan Allah dalam bahasa Arab, suatu pemahaman dijalinkan bahawasanya Iblis yang diterangkan dalam Bibel ialah Allah dalam Qur’an.

Lagipun pendedahan ini telah lama dibogelkan sebagai suatu pendustaan yang disebarkan Walid Shoebat. Sepertimana yang semua tahu, Shoebat merupakan seorang murtad yang gemar mengampu golongan Kristian. Dia pernah mengatakan bahawa 666 itu sangat berkait dengan Allah. Namun kitab Daniel telah meriwayatkan bahawa angka tersebut ialah 666, bukanlah xi (60) semata-mata.

Seperti biasa tiada siapa dalam kalangan kepaderian Kristian yang menerima pendedahan ini sebagai sahih. Kerana chi, xi dan stigma juga merupakan penanda responder kesihatan di Nevada.


Kenapa Ada Fast Food Yang Bagi Refill Air Percuma?

Hari ini restoran makanan segera ataupun fast food sudah menjadi antara pilihan utama untuk masyarakat daripada pelbagai jenis latar belakang menjamu selera. Dengan servis yang pantas serta rasa agak enak, tiada hairanlah fast food sentiasa dipenuhi manusia setiap detik.

Namun pernah tak anda perasan, terdapat beberapa jenis fast food yang tawar refill air secara percuma? Salah satunya adalah Texas Chicken.

Tak rugi ke fast food buat begitu? Maklumlah orang kita pantang dengar perkataan percuma ini. Jadi kenapa ada fast food yang bagi refill air secara percuma?

Sebenarnya kos untuk menampung air-air bikarbonat yang sudah menjadi antara identiti fast food sangatlah rendah. Hal ini demikian kerana, kebanyakkan fast food akan membeli air bikarbonat daripada pembekal secara pukal.

Jadi harga yang diperolehi boleh menjadi di bawah RM1 untuk satu cawan sahaja. Seorang pelanggan pula paling gila pun akan minum 3 cawan maksimum. Setakat 3 cawan air bikarbonat untuk seorang pelanggan, masih lagi tidak mampu menyebabkan fast food mengalami kerugiaan besar.

Terdapat juga fast food yang menjadikan refill air secara percuma sebagai tarikan untuk pelanggan datang ke restoran mereka.

Pelanggan pula melihat tarikan tersebut sebagai salah satu cara nak berjimat dan beranggapan fast food itu tadi penuh dengan sikap kemanusian.

Tapi tanpa disedar, pelanggan telah masuk berbelanja di fast food tersebut sebanyak RM15 sehingga RM20 untuk satu set hiding sahaja. Kalau ditambah dengan menu lain, pasti harganya turut meningkat.

Bagi pihak fast food, duit yang dikeluarkan oleh pelanggan untuk membeli set hidangan atau ala carte sebenarnya sudah terlebih cukup untuk cover kos air bikarbonat. Jika pelanggan minum bercawan-cawan sekalipun, kos itu masih lagi dapat ditutup oleh makanan yang telah dijual.

Secara asasnya restoran makanan segera bukan tempat yang sesuai untuk melepak selama berjam-jam seperti kedai mamak. Bersesuaian dengan khidmat cepat dan pantas, pelanggan akan terus meninggalkan fast food apabila sudah habis makan.

Jadi fast food tidak akan berasa rugi kerana kebiasaannya pelanggan agak kurang mahu menghabiskan atau menambah air bikarbonat. Selain itu, minum air bikarbonat secara terus dan berlebihan akan membuatkan perut cepat kenyang. Oleh sebab itu, mustahil kita akan melihat pelanggan meratah air bikarbonat sampai 10 cawan.


Tradisi Gemukkan Isteri Untuk Capai Status Cantik

Cantik sifatnya subjektif. Ada yang melihat cantik itu lahir dari dalam jiwa. Ada pula yang menaksirnya pada paras rupa.

Sepanjang sejarah, kita telah menyaksikan pelbagai kayu ukur digunakan bagi menilai kecantikan; baik ianya berkulit putih, bergigi hitam, berleher panjang, berkaki tirus, berbadan kurus, ataupun sebagainya.

Namun di Mauritania dan beberapa negara lain di Afrika Barat, majoriti masyarakat mereka mengukur kecantikan pada besarnya saiz tubuh seseorang wanita. Bagi mereka, makin montel, makin comel.

Sekali dengar, ia seperti perkara yang baik. Kerana di saat wanita-wanita montel lain umumnya dijadikan bahan lelucuan dan mangsa ejekan, di negara-negara Afrika Barat, mereka di’timang’ dan di’sayang.

Tetapi, nanti dulu. Jangan terburu-buru. Di sebalik kayu ukur kecantikan yang sebegitu, ada satu budaya jelek yang membelenggu. Budaya ini disebut sebagai leblouh yang secara harfiah bermaksud ‘paksa makan’.

Bila sebut fasal paksa makan ini, ada dua perkara yang boleh digambarkan iaitu foie gras dan water cure.

Foie gras adalah sejenis hidangan mewah berupa hati itik atau angsa yang digemukkan secara paksa. Untuk menghasilkan foie gras, itik/angsa akan diberi makan secara berlebihan selama beberapa tempoh sehingga hatinya membengkak 10 kali ganda lebih besar berbanding saiz biasa.

Water cure pula adalah sejenis penderaan di mana mangsa dipaksa minum sehingga kembung perut. Biasanya, ia dilakukan bagi mendapatkan maklumat rahsia. Bentuk penderaan sebegini paling sinonim dengan tentera Amerika Syarikat sewaktu mereka berada di Filipina pada 1899-1902.

Dua contoh di atas sedikit-sebanyak menggambarkan apa yang dilalui oleh gadis-gadis Mauritania.

Menjelang musim cuti sekolah atau musim hujan (waktu bekalan susu tengah banyak), kebanyakan ibu bapa akan menghantar anak-anak perempuan mereka ke ‘rumah penggemukan’, dengan yurannya mencecah sehingga $155 (RM655) sekepala.

Kononnya, ia adalah satu program untuk mencantikkan mereka supaya nanti mudah untuk mereka dapat jodoh. Jadi atas alasan itu, mereka pun turutkan sahaja sambil membayangkan suasana ceria seperti pergi ke kem musim panas.

Tapi ternyata, semuanya cuma indah khabar dari rupa.

Dihantar ke ‘rumah penggemukan’ bererti mengucapkan selamat tinggal kepada tubuh lama. Ini kerana setiap hari, mereka diberi makan empat kali ganda lebih banyak berbanding lelaki dewasa.

Seberapa banyakkah empat kali ganda itu?

Menurut U.S. National Institutes of Health, pengambilan kalori yang ideal bagi kanak-kanak aktif berusia 9 hingga 13 tahun adalah sebanyak 1,600-2000 kcal. Sementara bagi lelaki dewasa yang kuat bersenam pula adalah sebanyak 4,000 kcal.

Tetapi, kanak-kanak di ‘rumah penggemukan’ di Mauritania dipaksa mengambil sebanyak 14,000-16,000 kcal setiap hari!

Diet mereka pelbagai. Antara yang disebutkan ialah 6 liter susu dan 40 ketul ‘cekodok’ (campuran kurma, kekacang, dan kuskus). Ada pula yang diberi makan 2kg sekoi, dua cawan mentega, dan lima gelen susu.

Jika mereka enggan makan, badan mereka akan dipukul dan jari kaki mereka akan dikepit dengan kayu. Kalau termuntah, mereka disuruh telan semula muntah itu. Paling haru, penderaan ini semua dilihat sebagai satu hal biasa.

Kononnya, ia untuk kebaikan – yakni demi dapatkan tubuh yang besar. Kerana tanpa tubuh yang besar, macam mana mereka akan dapat jodoh kelak?

Atas alasan ini, budaya leblouh terus diamalkan di negara berkenaan.

Dengan populasi Mauritania mencecah seramai 4.42 juta orang, satu dari lima wanita mereka pernah menjadi mangsa leblouh. Di kawasan pedalaman, seramai 80-90% kanak-kanak perempuan pernah dihantar ke rumah penggemukan, manakala kurang 10% bagi mereka yang di bandar.

Ini menimbulkan satu persoalan; kenapa masyarakat mereka obses terhadap obesiti?

Jawapannya ada dua. Pertama, ia melambangkan hidup yang senang. Memiliki isteri berbadan besar mengisyaratkan yang si suami cukup kaya sehingga dapat beri makan pada isterinya di saat orang lain kebulur dan miskin.

Kedua, memiliki badan yang besar menampakkan seolah-olah si gadis tadi sudah matang dan bersedia untuk berumah-tangga, walaupun apa yang nyata, usianya masih terlalu belia.

Tradisi ini bukan hanya satu bentuk penderaan terhadap kanak-kanak. Ia juga mempromosikan perkahwinan bawah umur.

Walaupun Mauritania sudah menetapkan 18 tahun sebagai usia sah untuk berkahwin, gejala perkahwinan bawah umur tetap berlaku secara berleluasa. Menurut dapatan tahun 2015, satu dari tiga orang remaja perempuan (berusia 15-19 tahun) di Mauritania telah berkahwin.

Tren ini pada asalnya sudah diturunkan oleh kerajaan demokratik seawal tahun 2003. Namun, usaha tersebut terhenti dan tren ini dihidupkan kembali selepas rejim tentera merampas kuasa pada tahun 2008. Budaya leblouh kemudiannya diperparah dengan kehadiran pil-pil yang dijual secara haram.

Cuma semakin hari, kesedaran dalam kalangan masyarakat Mauritania semakin tinggi berkat usaha-usaha yang dijalankan oleh organisasi tempatan mahupun antarabangsa, termasuklah UNICEF. Harapannya, perubahan positif dapat berlaku tanpa lama waktu menunggu.

RUJUKAN

Adeleke, Yewande. (10 June 2021). A Tribe’s Fattening Room Culture and How it Affects the Women Involved. History of Yesteday.

Haworth, Abigail. (21 July 2011). Forced to be Fat. Marie Claire.

Leiter, Sydney. (16 October 2020). Force-Feeding in West Africa: 5 Facts About Leblouh in Mauritania. The Borgen Project.

Rachidi, Soukaina. (16 March 2019). Ancient Leblouh Tradition Continues to Endanger the Lives of Mauritanian Women. Inside Arabia.